Jari anjo wattua nakke ammalli salarak kain, antu tujuan na barak kulle na cegah hawa dingin nga antama ri gunung. Kahh nakke modal cekak, yaa nakke ku boya mi antu lammorok lammorok ka ji. Salarak ku nakke ku pakea anjo tena na labbibattu ri 70 harga na. Jadilah nakke ku balli mi. Bangngi na, nakke ku pake mi anjo salarak ka nampa wush wush maki mae ri kawasan Ijen. Waoo jarang jarang ki ambawa tallu cewek abege anjo wattua nakke ku pikkirik. Yaa ni kana ja burakne burakne labil langsung maki semangat anjo wattua. Saking semangat ku sanggeng na tena ku sadari kana anjo salarak ku kakka ki haha.


39 taungmi umurukna Irma, mingka nampai la bunting. Sanna’ sukkurukna tau toana, nasabak nakareki tala lekbaki la nacinik anak toana bunting kamase. Bagannaja niak buru’ne, bijangna tonji, erok buntingi Irma. Rannuna tau toana, nasewai tenda paling ga’gayya, akboyai ketring paling nyamanga, ammalli pakeang paling gammaraka saking rannuna anjo. Irma todo’ mange memangmi aklukur siminggu erokna bunting, naparutusuk bajik-bajiki kalengna. Tena ammarina makkalak, nipakamma sannang. Memang towwa tenamo betai rannuna taua punna buntingi sipammanakanna. Manna anjo bija bellana battuji. Anjomi todo’ ngura baine la buntinga gammarak dudu nicinik ka assuluki ngasengi aura rannuna, pakarannu-rannu tongi nicinik towwa siagang singaraki rupanna punna niciniki.


Nakke menyesal annikah tena parrekengang. Nakke annikah ri ruangpulo tallu taung siagang bura'ne pappiliangku. Katte appacarang rua taung siaganag le'bana lulusu' akkuliah nakke langsung rinikahi siagang pacarku tanpa tena saweang anjama. Kammanne umuru' annikahang  katte ruang taungmi ampatangi anak baine kanang dudu. Nakke sesali anjo tena anjama rodong oloangna annikah siagang tena akkenali labbi lalang sifatna suamina, nasaba dia tauna makkang anjari ia dingingi singkamma biasayya tena jai naceritakan. Le'bana annikah nake beru ngissengi ia ampatangi kagarringan ejakulasi dini siagang hasrat sesksual ta'le'baka tappenuhi ruang taung. Maraenga anjo nakke neru ngissengi gajina bura'neku anjo pas-pasangi untuk katte makarua. Bura'neku anjama anjari honorer ri kantoro' pamarintaang gajina se're juta sibulang


Jakarta antu mi pusat ekonomi siagang pemerentahan. Nampa anjo todong anjari tumpuan ekonomi na kota pinggiran singkamma Bekasi, Tangerang, Depok, yahh pasti mi macet. Mingka niak beberapa cara kulle ni pake atasi. Cara zolim antu mi anne singkamma siagang cara cara na belanda ri jaman kolonial. Ki panaik ki pajak kendaraanga, ki parek harga na otoa kajjakalak, ki panaiki parkir, parek ki ERP, parek ganjil genap, polisi ammake surat tilang niak kamae kamae. Inti na cekik mi anjo masyarakat ka sanggeng na iya menderita nampa kapok mi ammake kendaraan pribadi. Mingka anne kah cara na antu negara merdeka siagang bermartabat na perlakukangi penduduk na?.


Anjo tena na bajik memang ri nakke, kah nakke ku issengi nakke salah ka, siagang anjo kesalahan nga niak ji ri nakke siagang kalompok pramuka ku. Ngapa na jari nakke ji ni bellai ri ngaseng taua, kadang poeng punna niak tau tena na ngai tau lainga, kullei na hasut tau lainga barak na benci ki. Nampa, apa salah ku mae ri agang agang ku maraenga? Tena niak. Nah battu na mi anjo nakke trauma ma erok punnai agang, siagang tena mo niak pisakring bajik ku tappa ku mae ri tau antu nikana agang kahh nakke tena ku erok ni pakamma anjo sede, ni paka sirik sirik, ni bellai, siagang ni kodi kamma ajo.


Dampakna ammela loro sambarangang akan na panraki pemandangan, appabattu rasa tena na sedap, appabattu banjirj level rendah sanggengna tinggi, appabattu sikuntung garring na kulle na cakmarri lingkungan.
Kamma mi anjo, mulai annenne maeki katte antangkasj kalengta untuk tena niammela loro sambarangang. Apa mi anjo susana ammela loro mae ri sesuai tampa’na? Simataki anrokokj anjo loroa, nampa nierang mae ri tampa’ sampa, anjo gampang sikali siagang assare pengaruh efek kabajikang yang lompo.
Pengendalian loro paling sederhana siagang efektif iamiantu dengan appanaim kesadaran battu rilalanb kalena untuk tena na ammanraki lingkungan sabak loro. Pakaramulaki appantamak nia’ kana katte harus ammela loro mae ri tampa’na. Salain anjo niparallukangj poeng nikontrol sosial budaya masarakat untuk lebih menghargai lingkungan.


BP mannang ping appa (4) ri penghargaan MAMA, anjo wajar ji memang tena ja niak aneh ni sakring. Cuma anjo cocoki, ngapa battu ri anjo appa (4) ka tena niak manna sekre ucapan tarima kasih battu ri anne BlackPink atoka perusahaan na. Anjo poeng nah, tena ja ri MAMA bawang kamma anjo. Ri acara acara maraenga poeng anne Blackpink tena niak manna sekre na sare komentarak punna tena sede na erok terima kasih toh. Battu ri APAN, AAA, MMA, nampa anne MAMA sede. Yahh kulle kapang MAMA siagang iyaa tena na siagang paa, mingka tekamma anjo lainga? Atoka baku bombe ngasengi siagang anjo acara yaa?


Liburu 27 mei 2014, wattu yang menyenangkan akkumpulu siagang keluarga. Angnganre bersama. Beberapa menit kemudian, lekbak nganre barikbasak. Bainengku tabangka sabak niak balao mate lompo ri solokang ballak paraikatte. Memang biasa niak balao mate pas ri dallekang ballak paraikatte. Tenamo anjo kuasseng kana niak samping ballak ammela kanjoeng iareka tena. Iareka pas matei kanjoi atturung.
Ri wattunna nakke anciniki anjo balaloa kanjo. Bentukna lompo, lekleng, niakmo olo’ meko-meko, rasanna sannak sarru antamak ri kakmurua, loe mi katingalona rikbak-rikbak sanna nyawana. Apa kajadiang mae ri nakke? Erok taklangnge bahkan sempaka taklangnge, sassak nyawaku. Kanre barikbasakku pung lekbaka kukanre riolonganna, sipakrua ku langngeang assuluk.


Sanggengna ri kammayya anne nakke sannak ija ku ukrangi pangalaman sannak paringi’-ringi’ niaka lekbak kucinik ri wattungku Sd. Jari kamma anne, nakke na suru akjaga anakna tetangga niaka sementara ammakna sibuk assika baju. Anak tetangga anjo ri wattua umuru’na 1 tahunan, arengna Mangku. Entah battu kamae assalana, tiba-tiba ri dallekang Mangku niakmo olo’ moncongbulo. Sannak lompo, gaes. Nampa dengan cepat Mangku na alle anjo olo’ moncongbuloa siagang lima imutna, dan hap! Anjo olo’ moncongbuloa langsung na pantama ri babana. Mangku na kokko nampa na a’lu. Iyuhh tena kulle kubayangkan sannak takbangka na pakaringi-ringk anciniki pemandangan kamma anjo? Babana Mangmu jari cu’mala cairan moncongbulo, nakke langsung kaburu.
Anne nakke coba assare bayangan mae ri olo’ moncongbulo lekbaka nakanre Mangku. Sanggengna kamma anne biasa inja ngilu punna ku ukrangi anjo kajadian.


BTS anjo kalompok pakelonga sanging buru’ne lalangna, sanna’ terkenalna manna anak SD naisseng tonji anne nikuayya BTS. Wattunna niak konserna ri Indonesia, Ririn siagangi urangna, Rahma, mangei ri konserna BTS, manna mami kakjalaki tike’na mingka naballi battu ri doek salloamo naboli’-bolik. Ammalli memang mi kanre-kanreang siagang inung-inungang ka naissengi la sallo attayang jeka, nasabak liba dudui battu ri anjo tampak konserna BTS. Batena todo’ lumpa’-lumpa’ sambil akkelong-kelong, akgora-gora sanggenna la lakbusuk sa’ranna. Lekbakna ciccinik konser, loe dudu loro kanre-kanreang nacinik, njari na allei sekre-sekre nampa napela ri kantong pelastika. Anjomi nakua Ririn, kikumouluk tommi loronta punna niak sollanna tena na ballassi taua akbarrasak kamase.


Anjo tau tujua anakna sannaka kalumannyanna lekbak ngasemmi napakbunting anakna tuju sannging burakne. Sikamrna apa-apanna natangkasi ri batang kalenna, na napakbageang ngaseng mange ri anakna sangkammakamrna, ka nakana pakmaikna tena tornmo bainengku. lami anne nakke kutungga kulaku-laku, aktettek-letteka mange ri ballakna anakku annganre barikbasak karueng ka tuju mangkaji kupakkalumannyang. Na anne sikamma mintua napahang ngaseng tommi angkana tenamo barang-baranna matoanna, nialle ngasemmi ri buraknenna. Nampami sitau anakna napakaramulai namangei balla’na iami antu kaminang toaya, na nakanamo mintunna, Antetornmi kamma kilakcuklak lakrampang-rampang kamase, ka kamrnakik tau aklamung-lamung, banngi allo, barikbasak karueng, saniak-niakna angkanre lekokna. Na anne lapong tau toa marasa tommi ri kalenna, mingka nakana antekamma tommi anne gaukku na ri anakku ngasemmo barang-barangku. La niallei ammoterek, gassingangammi anjaguruk na ikatte.


Apa? Kamma anne carita na. Niak sekre wattu nakke backpacking nga siagang agang ku mae ri Ujung Kulon ammake kappalak motorok. Lalang na perjalanan na anjo kappalak motorok ka ammari mae na pacinik kan sekre pantai anjo terpencil ki sannak cantik na. Tena niak aba aba sebagian battu ri katte terjun mae lampa berenang ri pantaia. Nakke todong minawang ma terjung. Pertama tama na tena ja niak apa apa na. Sallo moni sakring pakrammula mi anjopegal, nafas ta mulai mi terengah engah siagang nakke pakarammula ku telan anjo jeknek tamparangan nga sementara batas na pantai na tena na kacinikkan dudu mo.


Niak tallu tau anjari tersangka utama a'pare perundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Erok rongi poe na suruh anjo AA na YLL erok ba'ji kalenna Farhan. Awala na Farhan tena na issengi punna ri video i anjo pa'gaukang na ngaseng. Na isseng pi wattu na anjo YLL na unggai anjo video na ri aplikasi Line. Na kana Farhan pa'risiki na kasia' kalen na le'ba na ri bully anjo agang-agang na. Teai erok Farhan sareangi pamopporang anjo ngaseng ka punna na kanai karenayyang anjo bully a kullei na ulangi poe pa'gaukang na ngaseng. Jai poe tau bully ri sikola na, teai ji anjo tallu taua. Le'ba na mi anjo video na viral, Farhan na kana anjo tallu taua mangei ri balla na. Anjo ngaseng erokki ri sareang pamopporang ri Farhan. Totoana anjo tallu taua ri kiok tongi ri Pak Irwan Bastian, Wakik Rektor Univ. Gunadharma tampa' na Farhan na tallu taua a'kuliah.


Wattu ku attiananga ana'ku umuru' na tallu bulang ulang taung tonga. Ta'bangka ka Na sareanga hadiah bura'neku ka anjo hadiah na Jilbab ka sallomi ku ku keroki. Na sareanga poe kanrejawa ulang taung na balli ri toko Holand Bakery. Hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua.


Shopee anne anggakui battala' ate nalakukangi pattapu'kang passimbungang anjama ri karyawanna. Nasusul anne kabara'ka, salah se're karyawan terdampak anne nasampaikangi rasa kuring siagang kapiccaangna rialami. Anne karyawanga oloangna tena naissengi kabara' pattappu'kang passimbungang anjama anne. Katte ngaseng rinjo tena nasangka anggappai surak pattapu'kang ti'ring anne. Rinjo wattuna anggappa patta'pukang anne agangna angarru ngasengi, nia talipongi tau toana, nia' sannang, nia' langsung appesan tiket mae ri kampogna poe'. Anne karyawanga kacelei ri anne keputusanga anne, ri menurut papparampe'na anne ngaswng anjari ketentuannami Allah Taala anne sehingga rasa kacelena anne kullei naredam. Sawala'mo ri tahap anne, jaimi rikorbankan tapi nakana amma'ku anne taka'dere' wajikki nitarimai.


Antu ngaseng apa apa tena yaa niak alasan na “tena kulle ni parek kamma anjo kah dosa anjo” singkamma ammaca kitab suci na agama maraeng nga, punna agang battu ri agama lainga, siagang anu anu kodi singkamma seks, alkohol, siagang narkoba. Ajappa jappa kaleng kaleng ta. Riolo nakke ni laranga ajappa jappa kaleng kaleng ku, minimal niak sekre agang ku antu na issenga tau toang ku tau na. Nakke tena ku isseng ngapa na kamma anjo, mingka sanggeng ku kamma kamma anne erok ma 30 (tallumpulo) taung tau toang ku kulle anjari tau singkammaya katamang setang punna na isseng nga mae ri tampak (singkamma mall ato kafe) kaleng kaleng ku.


Proses mae ri jenjang pak buntingangku lumayang lakbu, pakaramula ni tunda jadwal nikkah ku sabak ri wattua bainengku sementara angngikuti kegiatan latihan dasar Cpns, tena na akkulle assuluk-suluk battu ri asramana untuk  sementara wattu, jari pihak keluarga na tappukang untuk ni jadwalkan ulang wattu pak nikkang ku. Selesaina mo latihan dasar cpns, bainengku mulaimi na siapkang pakbuntingangku, pakaramulami accetak undangang, akboya dekorasi pelaminang, assuro parek undangan online, akboya jasa makeup, siagang pakaeang lana pakea.
Acara pakbuntingangku sikekdek mmi na rapiki, tena paksanna-sanna bapakku ammoterang mae ri karaeng Atakala, mingka sebelumna ammoterang niak pakpasanna almarhum kana teako niakki tunda acara pakbuntingangku siagang bapakku sanna naissengna perasaangku ri kammayya anne. Mingka Allah swt na sarea baine siagang matoang sannak bajikna.


Asselek Seleksi Bersama Masuk Perguruan Tinggi Negeri (SBMPTN) lekbakmi niumumkang anne alloa, Salasa tettek 15.00 WITA. Wattu sulukmi asselekna, loe tau toana anjo luluska anakna napaui pakkasiak rannu na ri sosial media. Salah sekrena iareka Violeta Pri Sahar. Salah sekre tau toa battu ri anak luluska ri SBMPTN. Nakuai pakkasiakna campu’-campuruki, sannang siagang terharu taccampuruki. Anakna nitarimai ri Universitas Islam Negeri Mangkasarak ri Program Studi Komunikasi. Tau toa maraenga pole nabagei pakkasiak rannuna naissengna anakna lulus ri Kedokterang. Niak todo’ sekre amma tenamo kulle niukkuruk rannuna nasabak anne anakna luluski ri rua kampus napilei, njari ia mami patappuki kemae la nakeroki antamak tampak pakkuliang.


Massing-massing taua nassami niak kamallakkangna. Mingka anne pakkasiak mallaka punna nipabajiki, kulle jaki latihang tarrusuk sollanna tena niparek anu salayya. Punna lekbak maki usaha nampa salla’ niakji salah, tenaja nang ngapa, teaki stres, teaki dangngalak ulunta nasabak kulleji niatasi punna niak salah kiparek, kulle nipanjari introspeksi sollanna salla kulle nipabajiki issedek. Mingka punna niak salahta manna anu sikekdekji, anu cakdi duduji, nampa stress dudu maki, sanna’ ki larrota atau mallak, parallu maki kapang mange ri dottorok psikiater punna kamma anjo, nampa kulleki ni terapi atau nisareang pa’balle sollanna pila’ bajiki pakkasiakta punna niak salah atau niak tala sesuai siagang anjo kikerokia. Pokokna paralluki pa’ballei sollanna bajiki, gassing todoki mentalta.


Ri rinjo nakke ku pikkiri anjo penerbangan selanjut na aman inji, Ngapa kamma anjo? Kah anjo nakke bolak balik ka mae ri petugas boarding antu seragam na citilink, anjo petugas ka kanai “Biasa antu ni infokan ji mae ri maskapai connecting na punna niak keterlambatan ri penerbangan sebelum na”. Tolo tolo ku nakke, tena ku palak bukti apa apa. Nakke anjo ji kata kata na petugas ka ku tappaki. Anjo pesawat ka ammari mi sempurna ri landasan na Bandara Juanda, ku isseng na nakke kulle tatte 17.20 WIB. Nakke ku sakring tolo tolo ku lanjut ini. Nakke beru ka ngissengi punna anjo terminal na Garuda siagan Citilink tappisai terminal na. Nakke langsung mi ku boya tekamma nakke mae ri terminal na Garuda. Jari naik ma ri minibus anjo tulisan na free shuttle.


Niak sekre urangku arengna Adi, nilaporki ri bainenna kua niak baine maraengna. Napantamakmi berkasna ri kantorok polisia, pinruangmi mingka nabesokji pole minro. Njari anne Adi niak baine maraengna, janda, tau mantanga ri dallekang ballakna tonji. Niguppai cincinna, punna naungi ri Mamgkasarak, sanging surangi anjo bainea. Nakua anne polisia anjomi bu, kiparakai bajik-bajiki kalengta, akmodeki ri dallekangna buru’nengta. Nasabak anne ri linoa lakbi jai baike daripada buru’nea. Njari tugasna anjo bainea ngaseng kiparutusuki kalengta, teaki cukmilik dudu punna ri ballak, paka sannangi buru’nenta sollanna nangai punna biaki ri ballak. Bau’-bau’ki kalengta, ammakeki siti’, ba’ra, pokokna bergaya tongki ri ballak. Teaki punna assukuk bawangji nampa akmode, punna ri ballaki ammake dasterji nampa kacci tommi pole, teak kamma injo, nijaga bajik-bajiki kalea untuk buru’nenta.


Nakke sementara ku pilei apel pas na ku cinik sosok ibu guru sma ku battu ri boko ammile mile sayuruk. Kahh saking girang ku nakke sallo mo tena ku sikbuntuluk, tena na ku pikkirik labbu nakke langsungku battui nampa ku kiok “Ibuuu” nampa ku alle posisi pas ri muko na iyaa. Nakke ku salim ki limang na nampa ku kana “Astaga buuu, rindu ku mae ri ibuuu”. Nampa wehhh Astagfirullah nakke salah tau kaa! Dehh nai mi ammak ammak anne ku salim limang na. Langsunga dumba dumba tena mo na karuang. Anne tanjak ku erok ku bolik kamae punna kamma mi anne.


Anne a'balia sanan viralki nasaba' a'birittai band metalka. Buntinga anne pangai kelong metalka anne napania'ki hal maraenga ri acara pa'buntinganna nasaba' nia band metal lokal saleori toana. Anne a'balia nanikmatiki band metalka ri pelaminan. Anne band metalka tampilki ammake pakeang le'leng siagang ammake cat rupanna keboki. Toana rini annontongi siagang napagio' tongi ulungna nasaba' nangaiki anne musikna. Abbe a'balia napania'ki band metal nasaba' ero'ki naubah rupanna  acara pengantinga tena singkamma biasayya. Anne a'balia annganroki makin jai tau pakkio' band metal  ri acara pa'buntingang ri Indonesiayya. Acarana pa'buntingangka anne rasana singkammai ri pameran karya siagang nia' live akkelongna, toana rinni kullei a'joget.


Tania bank ji bawang kullea nipercaya ammoli’ doek jai. Buttina, niak tau angguppa doe jai ri lalang rinring kamarak mandi. Anjo tau guppai iareka kontraktor, anjo wattua anne kontraktorka anjamai, na ancuruki rinringna ballak tua umurukna 83 taung niaka ri Ohio. Sanna’ takbangkana wattunna naguppa rua kotak warna sikola’ niparek battu ri bassi ga’gayya. Tamba takkallasaki nyawana wattunna naguppa anjo doek rioloa kinne nilaina 80 juta. Sanna’ rannuna mingka takbangka kijai, antekamma mi anjo pakkasiaka punna silalonna guppa doek jai tena nisangka-sangkai. Nakua tau rioloa kamma nitaba duriang mattung. Tau anjama boya doek, silakonna guppa doe jai. Anjomi punna ikhlaski taua anjama, nisareangi barakka’ ri Karaengata’ala.


Hmmm pertama battu ri anjo ngaseng na mbak erok ka ni bakji ri tatte siapa tena niak masalah na , antu masalah kah ni bakji ki siagang burakne ta antu mi salah. Saran ku nakke palak doang ki mae ri Karaeng Puang ta ki palaki hidayah na barak burakne ta antu ni robahi pikiran na siagang katte kulle ni komunikasikangi anjo masalah yaa mae ri keluarga sabajik bajik na. Punna kurang yakin ki siagang keluarga ta katte kulle ni bicarakan mae ri tau antu cocoka kulle konselor pernikahan antu na tangani anne kulle tong battu ri pihak agama atokah maraenga.


Jai aturan battu ri pemerentah antu lekba mi ri override siagang kantorok na. Singkamma contona cuti hamil, ri kantorok ku salloa burakne na ni sarei jatah 2 (rua) minggu ni pake cuti paska melahirkan. Jari tena na cocok siagang aturanna pemerentah. Anne biasana perusahaan battu mae ri eropa anju kultur na bajika memang. Punna kantorok battu ri korea, adedeh anne biasanna luarak biasa. Manna 2 (rua) allo mami erok lebaran taua, antama inji ki anjama. PHK anu kulle ja terjadi tena ni sangka sangakai, parah na poeng. Niak ri sekre rua industri , anjo PHK termasuk mi anu bajik ati bedeng, anjo nyarranga yaa manage out.


Akkaluruk iamiantu kebiasaang tena na bajik ni gaukang sabak na rugikang kesehatang mae ri tau maraeng, bijangta, masyarakat siagang lingkunganta, bajik secara langsung iareka tena na langsung, kamma mi anjo parallu ni upayakang ni kendalikang bayaha-bahaya kaluruk mae ri kesehatan. Sabak lalang sekre na kaluruk kandunganna lakbi 4000 jenis bahang kimia bahaya mange ri kesehatan, pakaramula battu ri nikotin iareka zat maraenganna akulle na sebabkan kanker siagang zat racung mae ri batang kalengta.
Akkaluruk akkulle ni kana hal biasa mae ri si pakrua tau ka biasa na pare semangat lalang tallasakna, niak pole erok nikana amminawang ri urangna akkaluruk siagang tau ri sampikna. Maraenganna anjo niak angkana anne kaluruk tena na gannak tallasakna punna tena na akkaluruk lalangna si allo.


Ri semester selanjut na, nakke labbi rajinga belajar siagang labbi serius lalang ku minawangi anjo perkuliahanga apalagi ujian nga erok mi ni laksanakan secara offline antu kamae pasti tena mo na niak kesempatan kulle ni contek atokah kerja sama. Ehh mingka ri semester appa nakke sik buntuluk ka siagang najo dosenga moterek ri mata kuliah antu kulle ni kana jenis mata kuliah na singkamma heheh. Untung na anjo dosenga sannak bajik na kah tena na ungki ungkit ki anjo kejadian nyontek ka antu ni parek ri katte si pak tallu heheh. Nampa hasselek na ri semester 4 anne nakke berhaselek na gappa indeks AB ri mata kuliah antu ni ajarak ka ri anne dosenga.


Ri taung 20212, Owen Johnson sementara na paressa butta sokbolok niaka na keke ti kokongna oleh para pajamang bangunanna. Kemudian niak na cinik sekre pot karamim takkuburuk lalang butta. Ia na coba na keke anjo pot, mingka tena sangka-sangka ternyata pot anjo lakjarak siagang reppek.  Siagang anjo reppek na  koin emas siagang perak tasserak assulukangngang. Na lansir battu ri Telegraph, Johnson na temukan biring 600 koin battu ri abad ke-17 termasuk sekre cinin. Koin-koin anjo senilai nominal 85 Pound Sterling siagang 12 Shilling, gannak untuk akbayarak gaji semre tentara Perang Sipil salama lima taung. Mingka kamma anjo, nilaina ri taung 2013 iamiantu 54.492 pound sterling iamiantu Rp936 Juta. Pihak Dewan Kota Wakefield na balli anjo penemuanna Johnson sebagai koleksi harta karun, anne koleksina ri kammayya anne na pajang ri Pontefract Museum.


Punna katte merasa cemas assidallekang siagang tau maraeng, apalagi ri dallekangna tau matakbalak, mangka cobaki ampakabiasa kalengta untuk battu menghadiri iareka pertemuan lebih riolo. Jari, katte kulle accinik sekre maka sekre peserta niaka battu siagang mencoba komunikasi mae risikuntung tau secara profesional.
“Teaki langsung (loe tau), “kanangna Andri lalang acara virtual talk show battu ri super You bertajuk mengatasi kecemasan sosial ri masa pandemi Covid-19, Jumat (6/11/2020).
Sabak, punna melakukan interaksi langsung siagang mae ri tau takbalaka, justru akan memicu munculna kekhawatiran lalang ri kalengta, siagang appikkirik kana tau maraeng sementara mengawasi iareka mengamati mae ri ia. “Padahal sebenarn belum tentu”, kanangna. Kamma anne cara cukup berhasilik untuk ammongka demam panggung riwattunna nampa la tampilik.


Assigappa siagang urang sallo tentuna sannak menyenangkan. Setelah ri sallona tena sigappa, kinne parakatte kulle berbagai carita siagang bernostalgia akan kenangan masa laloa. Salain menyenangkan, ternyata sigappa siagang urang lama ammiliki sikuntung manfaat. Berhubunganb amminro siagang urang sallo kulle na sareki pamikiran beru tentang tallasak niaka terjadi ri kammayya anne. Ambaung moterek siagang urang sallo kulle na bantuki pakajarrek siagang menyatu siagang hubungan pakurangang. Jari usia pak-urangang kulle lebih sallo siagang kulle tambah-tambah carita. Biasana punna bungasaki sigappa urang sallo, loe carita2 beru ni lang-ngerek battu ri anne urangta, utamana kabarak mae ri jamangna, keluargana, iareka maraenganna. Moment passiguppang biasa terjadi lalang momen buka bersama, reunian akbar iareka reunian para-para katte.


Anjo hadiah jilbab na niak rua warna na, warna eja na warna cokla'. Na sareanga bura’ne ku hadiah ulang taung ku ka anjo hadiah na Jilbab ka sallomi ku ku keroki. Na sareanga poe kanrejawa ulang taung na balli ri toko Holand Bakery.Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua. Ka lassu tommi ana'ku kullemi ri erang jappa-jappa.


Nah sekre minggu laloa kantorok na na adakangi acara vaksin mae ri karyawan na ngaseng, akhere na tena na jai alasan na iyaa harusuk ki erok, punna tena yaa tena kulle antama kantorok, sannang tong akhere na iyaa ni suntik ki, jari sebelum na ri vaksin sannak jai na petuah petuah siagang nasihat nasihat anjo todong kata kata semangat ka battu ri nakke siagang ka rua rua na tau toang ku antu lekba mo ni vaksin labbi riolo, akhere na erok mi ni suntik burakne ku, anne lanjut mi vaksin ka rua antu eroka ni sare sekitaran rua minggu mami, jari menurut ku punna mallak ki erok ki sede ni sare semangat.


Faisal battui ri RSUD Cicalengka siagang rua agang na kritis mi ka niak keluhan na keracunan, sikamma pusing ulung na, burangi paccini' na nampa munta-muntai. Le'ba ki Faisal na rua agang na ngaseng pesta ballo ri balla na Faisal. Le'ba anjo keracunan ballo ngaseng mi, ka na campuru ki ballo na siagang obat campurang. Anjomi a'pare malla ki Faisal, ka agang na rampi' kanan na rampi' kiri na sekarat mi, malla tommi Faisal tena na kulle salama' battu ri keracunan ballo na. Berdoa jai ji wattu na ri periksa ri dottoro ka anjo wattua. Na cini langsungi agang-agang na tena na salama' se're-se're ri ruang IGD a, Faisal sanna ta'polong na nyawa na.


Nakke makase're kali menabung wattunna kelas rua SD. Anjo setiap allo rabu ri daerahku nia'  mobil boks ri Bank Tabungan Negara, nakke attabung rinjo lima ratu sanggena seribu Rupiah. Doe kupake attabung anjo doe hasil anjamayya ri depot doanga. Ri rioloa di daerahku anne makmurki, wattuna panen doanga anne kullei sanggenna jam rua ri tanggana banggia. Nakke angaiki apare' mie siagang doang jaia. Setiap bulanga katte anggapa sovenir ri bankga akkaramula ri pulpen, bokbok, sanggena dompet. Matu-matuna anne attabungka lomppi. Waatuku antama' ri SMP A. tau toaku tena napusing siagang balinna sikolayya nasaba nia tabunganku anjo kupakei wattuna lanjut ri SMP.


Sikolah SMAN 1 Kasih Bunda ni kana sebagai sikolah paling bajik niaka ri Indonesia, loe siswa berprestasi na hasselek anne sikolah. Kamma anne terbukti ri niak na juara-juara olimpiade na juarai battu ri anne sikolah. Tena na anjo, prestasi maraenganna pole membanggakan maraenganna ri bidang akademik, niak bidang maraeng na paccinikang prestasi singkamma olahraga siagang kesenian.
Taung laloa anne sikolah mengirim 20 atlet mewakili Indonesia lalang ajang kejuaran sea games. Paduan suara sikolah anne pole amminawang partisipasi lalang kontes paduan suara tingkat internasional ri barcelona, spanyol.
Prestasi sannaka membanggakan anjo tena na terjadi kamma silangsungang, mingka iangaseng ni sabakkeng latihan siagang anjama keras dewan guru siagang pole pihak komite sikolah.


Situasi Covid-19 ri laloa sanna susah ni kendalikan mae ri masyarakat na rasa resah tena na nyamang, utama mae ri tau lanyaka jamang na ri masa pandemic siagang na pakkulle bangkit ammoterek.
Assingkamma ni kanayya Yohan, warga Mangga besar Jakarta Barat, niak mo 6 bulang nganguruk semenjak perusahaan tampakna anjama mulai na kurangi jumlah karyawanna.
“Tena na kale-kalengku ni pecat, punna tena ku salah , niak 30 tau. Mulanna nakke ni polong gajingku. Akhirna perusahann na tappukang pengurangan karyawan ri pattanga taung. Kanangna yohan. Niak memangja lalang atingku kana sallang niak pasti pemecatan ri lekbakna tappolong gaji, mingka tena ku bayangkan kana nakke termasuk ni pecat sabak nakke sala sekre karyawan paling sallo anjama ri anne perusahaan.


Iaa antu tena na anggap ki anjo taua niak, anne punna rinne ri posisi na iyaa antu salah yaa siagang nakke yakinga kana nakke cocok ka. Nakke tena erok ku cinik iyaa atokah maraenga na cinik ka manna sikedde, nakke kulle ku anggap anjo anging malo malo ji. Nakke tena ku repot repot kurasak ki emosi ku antu nakke mae ri iyaa erok erok na ja na kalarroi ka. Lagi pula untuk apa beng? Tea ki mikkirik nakke erok repot repot ku tantangi iyaa moterek antu akhere na anjari nakke tena ku sadarak na puaskangi egona anjo. Tena memang tong.


Pasangan Skotlandia membutuhkan kadera beru mingka siagang anggaran terbatas, paraia na putuskan untuk ammalli kadera bekas battu ri lelang seharga 5 pound sterling. Paraia na pakai anjo kadera salama 4 taunb sanggengna ia na sadari kana gabusna mulaimi kempesek. Kuranh doekna untum appabajiki, anjo kaderana na bolik rate ri langgana siagang na boliki anjoeng salama 6 taunb. Sanggengna akhirna buraknengna na putuskan untuk ampabajiki motere anjo kaderana. Ri wattunna na sungke gabusna. Ia angguppa sepasa anting-anting berlian, bros berlian, siagang cincin berlian takcokko aman lalang ri kaderayya. Secara keseluruhan harta karun ia na guppa senilai 5.000 pound sterling. Ia takbangka sabak tena na lekbak na sanna-sanna akan lang-guppa lekbakna napabajiki anjo kaderana langsung anjari kolomanyang mandadak.


Lere riolonganna anjari paranormal terkenal. Ri tallasa’na Agus Yuliantk iareka biasa nikenal Ki Joko Bodo tena natattu arah. Ia lekbak anggaukang apa saja supaya kulle bertahan tallasana. Karrina tallasaka ampareki harus melakukan hal-hal yang sebenarna tena na keroki.
“Nakke lekbak anjari pengamen, nakke lekbak anjari tukang semir sapatu, na loe maraenganna anjo lekbak nakke gaukang iangasengna. Jari anjo ngaseng arengna proses lalang tallasa’ ri linoa, jari lalang proses tallasa’ anne nakke tena na mulus lalang tallasakku. Lekbak attinro ri rawanganna jembatan, lekbak attinro ri sel (tarungkua), lekbak tinro ri rel kereta, lekbak tinro ri balla’ garring,” kanangna lalang wawancara.
Manna kamma annjo, Ki Joko iamiantu seorang sarjana ekonomj, ia pung lekba bercita-cita erok anjama sebagai pegawai negri sipil.


Takbangka ka weeh siagang anjo lainga todong, untung na ri boko ku niak tau todong. Jari wattu ku tarattu anjo taua langsunga na cinik cinik ki, nampa nakke reflek tonga accinik mae ri boko ku. Nakke ku ukrangi na tekamma ekspresi na. Sannak pakakkalak na wehh. Iyaa bingung ngi nampa tak bangka cinik ka. Nakke ku sakring na issengi kana nakke pelaku na mingka iyaa bingung ngi apa harusuk na parek siagang tekamma erok akkana kana. Lekba na anjo ngaseng moterek mi ri posisi na nakke todong moterek ma fokus sambil ku tahang tahangi antu kakkalak ku hahaha. Kacau nah deh.


Lampai angngurusuk BPJS ri kantorok BPJS ii Aco, wattunna aklampa eroki akkutaknang mingka tala nipa’biang antamak saba’ tena na ammake masker njari aklampi tommi kamase ammalli masker, na tala niak bani-bani. Tena sallo guppami nampa antamaki pole ri kantorok BPJSka. Wattunna antamak pila’ jai antriang, nakana anjo petugaska subgkemi ri HPta kulle ji antu, tea maki antri, mingka ku sungke ri HPku tena na kulle njari na alleanma pole nomorok antriang padahal loemi ri dallekangna pole lalo. Kodimi nyawana, nakana Aco punna kamma injo minroma pale ka na susa-susai jaki tena na sareki keringanang, katteji naballassi naung, nampa tala niak asselek niguppa. Wattua tappelak-pelakji padahal anu loe la niurusuk maraeng. Moterekmi kamase Aco dodong nyawana.


Kulleki akboya tampak-tampak antriang bajika, parek sannangi nyawana sollanna tena ki liba naik cerak punna salloki antri. Maraenganna anjo kulle tongki booking riolo anjo eroka niballi njari punna battuki langsung mami nialle tenaja na parrlu antrinki issedek. Kulle tongi ki erangi pakakkasakta anjo kulle parek sannangki, punna teaki sallo dudu nikasiak antria. Parallui taua njari pengantri bajika, kihormati tau maraenga ri dallekangta, ia ngaseng libaji battu na mempo kijai, tenapi narapiki giliranna. Teaki polongi antrianga atau silangsungngang jaki lusu’-lusuruk tena kipikkiriki pakkasiakna tau maraeng. Punna niak tau kiokki iya mange ri dallekang langsung maki mange konjo sollanna pila’ libaki issedek narapik gilirangta. Njari parallu todoki ni kontrol emosita, teaki liba larro, ka narapik tinji anjo antriangta punna ammani ki dende.


Anne mi ni kana ketidak adilan, Ni tarima atokah tena, iyaa mi antu bagian na battu ri anne kehidupan na manusia yaa. Tau tena niak salah na anjari korban kekerasan, sementara pelaku kekerasanga antu biadab ka mempo bajik bajik ri istana mewah na. Anjo ketidakadilan nga todong sanging niak. Anne wattua, ri tampak ri daerah konflik na na alami kekerasan, anak anaka antu tena niaka salah na anjari korban, sementara anjo pelaku na bebasak ji berkeliaran. Anjo tena adilik fakta na kehidupana tena kulle ni sangkallak. Ketidak adilan antu mi sekre keadaan na punna niak tau tena na gappai iyaa antu seharusna na gappa.


Ri gate 4 harusna jai inji penumpang erok mange ri Indonesia battu ri Singapura anne. Tapi na sepi ku cini. Dinging AC na anjo bandarayya tambah na pare' dinging kalengku. Ku lampai rua petugas bandara na erok ku pawwangi jadwal ri'ba ku kamma kamae, nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangngi..


Na pawwanga agangku punna ri pawwangi siagang ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui rua taung ma pacaran, na nakke poe pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma. Rugi ja ngarruki bura’ne kodi kamma anjo. Jai ji bura’ne baji’ ri luara’. Sitaung le’ba ku tappu bunting tomma siagang bura’ne baji’ ka sipa’ na.


Beda siagang buruh buruh antu kulle ja erok erok na demo palak ni panaik UMR siagang angappa. Naik gaji ku nakke tergantung ri performa anjama na masing masing taua siagang keuangan na perusahaanga todong. Tahun 2020, UMP Jakarta naik anjari 8.5% . Naik na anne gaji ri perusahaan ku paling jai 1.3%. Punna nakke iyaa tena na sangeng na 1%. Anjo mi punna niak aturan kullea na kurangi biaya na perusahaan siagang na panaiki balukkanga (manna mamo parallu tongji perjuangan) yahh tantu mi sannang jaki. Mending usaha ki panaiki balukkanga, jari gajia minawang tongi naik. Demo ri lalanga? Adedeh tena ja rodong.


Wattunna tanggalak 10 Januari, ulang taungi Isra, nampai anne taunga kale-kalengna todo’ kamase rayakangi. Sebelumna biasa surangji bainenna. Nasabak kinne lettekmi tampak jamana, njari maraeng kotai surang bainenna. Wattunna la tettek 12 mi ri tangnga bangngia, attalipongi anne Ulfah, bainenna Isra, accaritami sanggenna erok si jang. Wattu lakbiringmi tettek 12 pas, nakuami Ulfah ri buru’nengna mange maki allei hadiahta. Akkutaknangi anne Isra, hadiah apa. Ternyata anne Ulfah niak nacokko hadiah lalang ri lamaria, tompokna lipaka ngaseng, niak kotak cakdi ri bokoangna salimuka. Nasungkena Isra, ternyata jang tangang kakjalaka. Rannuna tong Isra kamase, tena nasangkai kua niak hadiah nabolik memang bainenna lalang ri lamaria. Njari nakuai bainenna, pammopporanga nasabak tala kullea surang katte ri ulang taungta.


Ku u'rangi akhiri bulang na terlambatma haid rua allo, nampa mange ka jappa-jappa ri kota toa na Jakarta. Sanggeng na jappa-jappa ku anjo pa'risi ku kasia' battangku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.


Pernah mi ri operasi riolo anjo operasi tulang Regina. Anne kali rua na erok ri operasi anjo operasi sesar erok ammana'. Tapi malla inji na kasia' antama ri ruang operasi. Na kana Regina antama ri ruang operasi hal na pare' tegangi kalen na. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Regina. Anjomi na kana Regina kulle na pare' rileks kalen na Regina selama na ri operasi sesar.


Niak pengalamang malla na Basse Ogi accini setang ri balla na riolo ri taung 2000 ri balla na. Basse Ogi wattu na ca'di anjo accini ki kuntilanak wattu na mate lampu a ri balla na. Accini ki Basse Ogi setang le'leng ri balla na ri allo sattu.  Le'ba tongi tena salloa anne, 7 bulang lalua, angngerangi oto na cini tongi pocong ri luara' oto na, ri tol, rampi' gerbang na pintu tol ka na cini anjo poconga. Tena na sallo lan'nya' tommi anjo setanga. Jai mi kejadian na cini setang kamae-mae, apa poe punna syutingi film horor tambah jai mi na kasia' accini anjo makhluk-makhluk halusu' ka.


Tak tungtung ri pakkekbo kaca bening nga, Korban na anjo agang ku nakke, ki sakbu mi areng na Budi (areng asli na ni samarkangi) cerita na kamma anne, anjo wattua kejadian na memang bertepatan tojeng ngi siagang katte anjo mahasiswa yaa siagang mahasiswi beru aa anne carita na, sementara ospek ki, nampa kebetulan na anjo wattu aa nakke siagang agang ku anjo sekre sikola ka ri SMA riolo anne sekre kalompok ka, jari sik buntuluk ma siagang ki ri ospek, manna mamo bedai fakultas ta. Ohh iyaa btw anne lokasi kejadian na ri KOREM area kabupaten Bangka Tengah. Kah memang semasa ta ospek riolo niak beberapa allo antu kamae katte harusuk ni labbusuk wattu ta barak kulle appilajarak disiplin anjo ni latih ri TNI.


Karna nakke mallak niak polisi tena na pakbienga untuk ammoterek ri kampong halamanku. Kebetulan wilaya rantauanku antamaki zona eja. Nakke ammake sapeda motorokna urangku untuk ammoterek. Ri wattunna tangnga akrungang, nakke erok allambung truk gandeng lompo. Kebetulan lampu jalan ri daerah kanjo matei. Nah, sabak nakke erok allombong otomatis nakke harus ngonjok gas, mungkin sekitarak 60 km/jam, sabak trukna poeng tena terlalu lacciri jappana.
Nakke ngalle jalur kanan, lekbakmi kulambong anjo truk, mingka tiba-tiba niak lobang sannak lantangna jari haruska ngalle jalur kiri, jalur terus lekbaka kulambong sumpaeng. Motorku tassambila mae ri biring akrungang, tasku ri tangnga na jalur kanan siagang nakke ri jalur kiri. Nakke tappintalak ri aspal tena ku kulle ngapa-ngapa sabak takbangka. Kajadian anne anjari kamallakangku sanggengna ri kamma anne.


Singaiku anne napare' piccaja'  tarrusu'. Anne singaiku ta'lebakka ammake baju labbi ri annang  bulang. Punna le'bamo annang bulang akkaramula risa ero' ammalli baju beru. Sikali lagi anne teai urusanku mingka kalaboangi. Punna anne singaiku ammalli rinjo nginrangi ri taua ngaseng, siagang nakke tong nassami. Singaiku anne rassiki akkana punna nia' inrangna siagang aganga maraenga tallu ratu' sanggena lima ratu ribu. Mingka maksudna anne palunas mi rodong indrangnu nampa a'balanja. A'labo dudui siaganga tena nahargai baranga. Punna ripikkiri'ki tau inrangangi anne sekke' siagang pangitungangi nasaba' anne singaina rassiki anginrang. Tayangi rodong anne singaiku le'baki anginrag doe' nasaba' eroki ammali tas ballinna sijuta, nakana ero' nacicili.


Nakke ku sakring wattu na mi anjo nakke sebenar na labbi nyamanga punna mantanga ri ballakku kah ka rua rua na andik ku lompo ngaseng mi kah sebenar na nakke siagang andik ku anjo paling caddia selisih 3 taung jaki. Nakke sebenar na ku sakring ji sirik sirik niak na anjo andik andik ku kah tanttu mi nakke ku punnai mi 2 andik wattu ku inji caddi. Selain na anjo wattu ku pertama kali sikola, anjo andik ku paling caddia assikola mi siagang nakke kah anjo andik ku tipe anak anak na ngai assikola. Wattu ku umuruk 15 taung nakke malah lekba ka erok bunoi kaleng ku kah tena mo ku betah mantang ri asrama kah kelakuan na anjo anak anak caddia pakaballisik.


Setiap tau pasti lekbak mengalami situasi assiri’-siri’ lalang tallasa’na toh? Kamma salah antamak mae ri wc, singkamma na alamia ammak-ammak anne se’rea.
Momen anne terekam lalang sekre vidio viral ri Tik tok na unggah akun @theqeel. Lalang tayanganna anjo, rua tau bura’ne sementara accarammeng ri dallekangna carammengna kusus bura’ne niaka attampa’ ri sebuah pusat pakbalanjaan.
Ri wattunna na paressa kalengna ri carammeng, tiba-tiba saja sekre ammak-ammak assulu battu ri wc ri bokoangna dengan rupanna singkamma tena niak kajadiang apa-apa. Tantuna saja burakne anjoeng ta’bangka. Apalagi baine paruh baya assulu tena na a’jalling mae ri kiri na mae ri kanang. Ia dakka liba, seolah-olah tena na sadari ia antamak ri wc salah.


Le'ba na mi anjo video na viral ri media sosial, Farhan na kana anjo tallu taua mangei ri balla na. Anjo ngaseng erokki ri sareang pamopporang ri Farhan. Totoana anjo tallu taua ri kiok tongi ri Pak Irwan Bastian, Wakik Rektor Univ. Gunadharma tampa' na Farhan na tallu taua a'kuliah. Niak tallu tau anjari tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'.


Na kana ahli gastroenterologi battu ri Pusat Kesehatan niaka ri Providence Saint John ri Santa Monica, Rudolph Bedford, MD, anjo punna ni kanre kanreang niak ka mo jamur na tena ja na terlalu bahaya, apalagi na parek ki tau aa mate. Paling bedeng sedih ji ni sakting kah kanre kanrean ni ngai aa anjo sikedde ka ni kanre berjamur mi na kana Bedford. Singkamma ni lansir ka battu ri Women’s Health. Jamur mikroskopis antu merambat ka mae ri produk tumbuhan nga siagang hewani lekba na ni angkut ammalo udara, jeknek, atokah serangga kulle memang bahaya ii. Mingka menurut na Departemen Pertanian Amerika Serikat (USDA), Jamur mikroskopis ka ri kanrea tena ja na bahaya.


Riolo wattu na andik ku garring ri umuru 15 taung sanna sarring na muntah-muntah. Nakke biasa na pattasa ki anjo muntah na sanna jijik ku kasia'. Ka tena ku a'biasa accini muntah langsung, apa poe anne ku pattasangi muntah na andik ku. Nakke erok ku sa'ring muntah todong. Tapi tena niak mi pilihang laingku, ka tena niak daeng na poe selaing nakke. Biasa na punna muntah mi andik ku ri rateang na kasuru' ka, ku bissa mami anjo sepre na kasuru' na supaya tena ku a'rasai bau le'ba muntah na andik ku. Alhamdulillah na kamma-kamma anne tena mi na garring andikku, anjari tena mo ku cini muntah allo-allo.


Mange ka ri dottoro’ lampa periksai battang ku ka erok mi rampi tanggala a’mana’ ku. Le’ba na na periksai dottoro’ ka na kana anne je’ne na ketuban ku ra’masa’ mi bahayai ri ana’ ku lalang. Na rujuk ma mange ri puskesmas na ku alle rujukan ri balla garring erokku a’mana’. Mange ma ri balla garring RS Bunda Surabaya, tena sallo ri periksa ma ri dottoro’ ka. Jam 07.00 bari’ basa’ na ri erang ma antama ri kamara’ operasi a. Jam 08.00 na mulai mi dottoro ka operasi ka, ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah na jam 08.45 bari’ basa 12 September 2021 lassu mi ana’ bura’neku.


Kulle ri salapang taung maloa nakke lekba mae ri kegiatan niak ri Jakarta anjo niak hubunganna ri Internet siagang Media Sosial. Lalang anjo kagiatan diskusi aa anjo sala sekre na narasumber na antumi wakkelek na battu ri Google. Nakke ku kaluppai areng na, mingka anjo taua battu ri US. Nahh, ri sesi kutaknang na, niak sekre tau akkutaknang mae ri anjo tau Google ka , kana tekamma pendapat na anjo telepisia Indonesia na alle video video battu ri Youtube na panjari konten na. Wattu na anjo acara jai na bicarakan taua sala sekre na On The Spot ri Trans 7. Anne acara yaa biasa na alle video battu ri Youtube nampa na sare juduluk “Tujuh hal yang paling bla blabla” . Ri rawa na niak memang tattulisik Source : Youtube.


Nakke mile ballak garring swasta antu beruaa kah antrian na sikedde inji siagang tena na repot singkamma ri ballak garring maraenga. Spesialis kandungan na poeng niak baine, lolo inji siagang kabarak na dottorok na anjo bajika kualitas na bedeng, oke ri kali pertama ku nakke dumba dumba ka erok USG, sambil na ni tatap layaraka nakke tena ku kulle tahangi jeknek matang ku sannak bahagia ku. Dottorok ka na kana bajik bajik ji ngaseng yang penting harusuk ka nganre antu jai jai barak kulle naik berat badan ku. Nakke tong hamilik tena ja kodong niak drama drama ku, tena ja ku tak langnge langnge.


Ri wattungku angngikuti ujian nasional siagang pambageang 20 paket soal ujian, na pareki para peserta ujian na siapkan kalengna sibajik-bajikna. Tujuan ni laksanakan anne ujian nasional siagang 20 paket iami antu untuk antingkatkan kajujurang, siagang keadilang akulle ni parek alat ukkuruk kamampuanna mae ri setiap siswa peserta ujian.
Mingka loe inja tau oknum na relakan nilai-nilai kajujurang, na sabak niak kacurangang terjadi ri pelaksanaan ujiang nasional. Anne kasus jekkong sallomi niakna terjadi, bahkan pakaramula terbentukna kebijakang pammarentah ampareki ujian nasional sebagai saran appanaik kualitas pendidikang, sanggengna ri kammayya anne kasus jekkong tenapa niak akkulle ampabajiki.
Loe passabakkeng niak rasa erok jekkong, assingkamma kurang percaya dirina siswa mae ri kamampuangna untuk ujiang, siagang kurangi sarana pappilajaranna anjari siswa kurang sumangak appilajarak. Padahal anne ujian nasional ni harapkan untuk akgauk jujuruk.


Ri allo sanning Sinta siagang urang jamangna aklampa anjama assingkamma biasana ri kantorok Shopee niaka ri SCBD Jakarta Selatan. Baine biasa ni kiok sinsin tena na antamak ri pikkiranna kana anjo mi allo terakhirna anjama ri kantorokna. Pas tette 08.00 WIB sinsin annarima sekre surat elektronik ri emailna, lalang surat na anjo niak undangan untuk anghadiri rapat lompo tette 10.00 WIB secara online. Anjo undangan rapat sanna mendadak rupanna rapat lompo tania divisi bawang na kana sinsin.
Lekbak rapat, sekitar 15 menit, sinsin siagang timna ni kiok ammoterek untuk rapat selanjutna, rapat anne untuk assigappa HRD na. ri wattua ia ngaseng tena ni issengi apa sebenarna kajadiang sabak tena niak keterangang apa-apa lalang email pakkiok rapat kana apa erok ni bahas. Ternyata assigappa HRD untuk ni sare Surat Pemutusan Kontrak Kerja (PHK).


Biasa katte saksikan, punna maeki attoak tau garring sannak, punna narapikmi wattu sakaratul maut, ri wattunna nyawana niakmi ri cappak karro-karrona. Justru bijangna sibuk akkarena hape nindi-nidisik berita ri fb siagang hp androidna. Sipakrua poeng terlena siagang carita rilino. Sannak sikdi riantara paraia ammaca kurangang, surat Yasiin, tahlil siagang lakbipayya poeng anrurungang sahadat sambil antayang lappasak nyawana. Padahal, nabi lekbaki na ajarkan sesuatu anne sannak panting ri wattu niak sala sekre bija, urang, sianak kadang niak sementara sakaratul maut. Beliau amparenta mae ri ummatn supaya membaca taqlin untuk tahu niaka lammoterang.
Battu ri abu Sa’ide siagang Abu Hurairah. Rasulullah bersabda “tuntungi tau biringa ammoterang ri antara kau sekalian siagang kalimat tahlil (La ilaha illallah)”. (HR. Muslim siagang imam appak).
Taqlin (arrurungang kalimat tahlil) mae ri sekre tau niaka sementara sakaratul maut iamaiantu cara untuk appakainga’ akan kalimat tauhid.


Jujuruk ka, nakke mallak mallak ka nampa anjo poeng kakek kakek ka ak marrang marrang ngi nampa anjo tau muda yaa tena mo na sadar todong. Lekba na battu ri RSUD sukkuruk na paramedis na ringan limang ngi, iyaa na kutaknang ja siagang anjo supir taxia tena na parek ki sessa. Nakke battu na rinjo ku coba mi talipongi kontak hp na anjo korban labbi muda ya, mingka hp na ni konci. Lekba na nakke susah payah ka kutaknangi sadarak tena na sadarak akhere na anjo anak anak ka na buka mi hp na. Nampa tena sede na sadarak. Anjo sede pakaballisik na, hp na todong tena nakke kulle ku mengerti, isseng kana huruf apa anjo na pake, korea kapang.


Anne awala'na wattuna liburang anne siminggu rassi tena aktivitas rilakukan selain nganre, tinro, rebahan, annonton serial televisi, scrool media sosial siagang nongkrong siagang agang-aganga. Awala'na si allo rua allo anne apakarannu-ranuangi rasana. Tallasa' tena najalankan kewajibanga. Wattuna antama ri allo makatallu anne nakke appikiri aga anne rikana tallasa' masalewanganga? Bayangkan bangung ri jam sagang tuju pagi, accini aktivitas aganga ri Instagram sambil attinro ri kasur, nampa jam 12 amboya sarapang siagang anganre allo, nampa antama ri kamara' sanggena jam tallu ammukoa. Ri allo gabutka kulle napare refleksi kale kale. Nakke appare keputusan lompoa uninstal instagram ri HP a. Wattuna liburan screen time aplikasia anjo rassiki, nakanre wattua tallu sanggena appa jang, anne tallasa'ka tena na sallo punna kammaja anne.


Punna parangta tau, tena kulle simusui towwa, tena bajik sibeserek todo’, bajiki punna sipakamaseangki, sipau’rangiki siagang sipakatauki. Punna kodi nyawata ri sekre tau, teaki silalonna la naik cerakta, panaungi ring nyawata, punna bajikmi pakkasiakta nampaipi kikutaknang anjo tau parekki emosi kua teako kammai antu. Punna emosi kijaki na appau, kodi’i biasa, tena na cocok. Njari nakana tau toayya, teako appau-pau punna tinggi kijai emosinu. Nipanaungi rolo’ nampa akkana bajik-bajik taua sollanna bajik tongi asselek ni guppayya. Anjo punna tassikekdek emosimi issedek, ka tena bajik na, logika rong ni pake nampa emosi sollanna kabajikang niguppa ngaseng. Anjo parallu niu’rangi ngaseng lalang ri katallasangta ri lino.


Anne mi bukti na bekas tanda cinta na battu ri doggie kong kong na nenek ku nakke ri olo. Bekas tanda na anjo lekba mo sallo wattuk ku inji caddi , ni cinik ji toh lekba mo ak bekas ri kulit ku, anjo wattu aa nakke sannak inji caddi ku gara gara kong kong sannak gegerek na jari nakke lari ka lampa ehh malah na lallung nga akhere na tak pentok mi bangkeng ku ri ujung na mejang nga. Mingka nakke tena ku dendam malah makkalak ka , oma ku nakke panik ki malah na kalarroi anjo kong kong nga nampa ni bakjik paja na anjo kong kong nga. Anjo kong kong nga na pasangu tanjak melas na nampa langsungi sannang.


Nakke anjo jaranga a'bissa panne wattuku tena pa bunting ri balla ku riolo. Ka jijik ka punna ku cini ki anjo kanre-kanreang basia ri panne na ngaseng. Erok ka muntah pasti kusa'ring. Anjomi andik ku ato ammak ku biasa na a'bissa panne ri balla. Nakke tena pernah poe ku a'bissa panne, ka tea mentonga. Katala tongi poe limang ku punna sallo dudu ka a'bissa panne ri balla ku riolo. Anne kamma-kamma ya le'ba ku bunting masih niak tonji a'rasa jijik ku accini kanreang basi ri panne ku punna a'bissa panne ka. Tapi na tena mo poe tau kulle bissayyanga panne ku. Ku jamang mami manna mamo jijik ka nampa erok muntah ku sa'ring.


"Wattuku ca'di nakke mi anjo passiri'-sirikang tau na. Tena ku tappaki kalengku akkana punna jai tau. Anjari ku u'rangi wattuku ri sikola SD ku riolo ri kalasak annang, niak jamangku ri pilajara' bahasa indonesia erok a'baca puisi ri dallekang na kalasakku. Anjo wattua ku sa'ring mentongi garring panggunga. Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung.
Niak todong pengalaman garring panggung ku ri SMP ku na kana mami ka ngaseng agangku kamma mayat tallassa na pakamma garring panggung ri kalasak ku.


Kulle ka tarattu ri tampak tampak umum selama na katte ak permisi ki? Wahh pertanyaan na anne sannak menantang na. Punna ni kana niak antu menantanga ri tampak umum arti na anjo tampak na biasa tau aa beraktifitas nampa pasti kulle niak tau, selema na niak tau selama anjo tong katte menurut ku nakke pribadi kurang sopangi. Kah dampak na kulle na timbulkang tena na jarang na ganggui tau ri sekitarak ta. Kulle ka anjo ni kana permisi mae ri taua? Punna konteks na ri sekitarak na ji agang agang ta kulle kapang agang agang ta na maklumi jaki mingka punna tau lain antu katte tena ni isseng kana tekamma mi.


Mingka anne wattua tojeng tojeng na tahang ngarruk ma kah sirik sirik ka, apalagi pas ku mempo lutut ku langsungi ka cinikkan sannak na sanggeng na tena mo ku kulle mikkirik jari mantang mami ka takkajannak nampa ku tutup mi anjo lutuk ku. Pas na bage bage thr nakke menghindar narrusuk ka kah nakke ri pikiran ku tekamma barak anne salarak ku tena ni cinik ri jai tau siagang anne acara ya kulle lintak mo selesai, kah nakke todong tena ku ngai dudu tampak rame kah nakke introvert ka antu tena ku jai akrab mae ri manna sekre ja saudara ku, hmm lekba mo overthinking isseng kamae mi anjo wattua.


Regina antama ri ruang operasi teai ji kali se're na, pernah mi ri operasi riolo anjo operasi tulang. Tapi malla inji na kasia' antama ri ruang operasi. Na kana Regina antama ri ruang operasi hal na pare' tegangi kalen na. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Regina. Anjomi na kana Regina kulle na pare' rileks kalen na Regina selama na ri operasi sesar. Ka anjo dottoro na Regina na issengi punna na ngai kelong-kelong na Adele anjomi na putarkangi kelong na ri ruang operasi.


Ta'bangka ka na sareanga hadiah bura’neku ka anjo hadiah na Jilbab ka sallomi ku ku keroki. Anjo wattua ulang taunga ri umuru’ 23 taung. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua. Ka lassu tommi ana'ku kullemi ri erang jappa-jappa.


Mingka anjo posisi na bangngi jembatan na tena memang tong na kacinik kan, sebenar na niak sekre lampu lalang mingka posisi na beda arah, anjo jembatanga kulle ni kana 2 jaluruk pa poeng, punna lurusuk ki mae ri pintasan antu kebetulan erok katte ni lalo ii, nampa sekre na niak lampu lalang mingka redup mi muko na niak ballak sallo mo kosong tena niak pintu na. Wattu ta maloi anjo jembatan nga ni cinik ri rampik na anjo ballak kosonga katte ni cinik niak bayangan kallang nampa katte appa appa na reflek ki lari mutarak mae poeng ri lalanga sumpaeng ni laloi aa.


Akkaramula anjama ri toko ri kotaku ri wattuna bulag ramallanga anne le'baku lulusu SMA. Nakke pattujuang annikmati masa-masa traininga anjo entah kapan anne nale'ba' nasaba' tena nia penjelasan angenai training ri interview anne. Akhirna nakke siagang agangku patappu'kang assulu' rinjo nasaba' jam anjamana menurutku nakke kallabiangi ri pabrik siagang gaji tena na seberapa. Nakkepun ngaggur, mingka nakke tong le'ba ampantama pirangna lamarang ri pirangna lowongan. Sebenarna anne le'ba'ma ditarima mingka bertentangan siagang nakke. Akhirna nakke nganggu sanggena ramallang, nakke lakukang attangkasa'ki ballaka, akkarena HP, amboya lowongan anjama, nontong TV. Anjo napare' amma'ku muakki nakana punna tenako assulu' ri kantoroka nassami kalennu anjama kamanne.


Kejadian tena baji' ka na tabai siswi SMP insial NB, malla ki ri kalarroi ri totoana anjari na rahasiakangi ri totoa na punna le'ba ki ri perkosa ri 12 tau andik kalasak na. Na issengi na totoa na anjo kejadianga ka agangna NB pawwangi. Anjo peristiwa perkosaan ka na taba NB le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015. Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga, anjomi tena na pawwangi.


Nakke le’ba ma di kana menang giveaway arenna battu ri instagram. Anjo giveaway na battu ri instagram ancol. Wattuna anjo balle-balle ja amminawang giveaway, ka kuttu ka punna amminawang hadiah ri instagram kamma anjo, tapi na ku cini niak tau anggappa tiket dufan na ancol. Le’ba na minjo ku minawang ngaseng mi injo giveaway na ancol ri instagram. Hadiah se’re na ku gappa ammantang ri hotele’ na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Sannang ja ia anjo wattua, tapi na teai anjo hadiah se’re na ku kero ki erokka hadiah tiket dufan na tapi ri sareanga hadiah se’re na ammantang ri hotele’ na ancol.


Mangge ku sanna pa'risi nyawa na wattu na ri PHK battu ri tampa jaman na ri Pabrik golla ya ri taung 2021 na pakamma virus corona ya. Pusing mi kodong na pikkiri erok anjama kamae, ka anjo wattua jai mentong perusahaan na pasulu ki jai pajama na na pakamma virus corona ya ri Indonesia. Niak siapa bulang mangge ku ri balla a'boya jamang ri pantarang, na pawwang ngaseng tommi agang na punna niak pajama na keroki boya mi saja mangge ku. Alhamdulillah na niak ji agang na sareang ji jamang ri bengkel na, tena mo na anjari penganggurang dudu mangge ki sanggeng na anggapla jamang poe ri pabrik golla lainga


Gassingi napake BRIMO atransaksi appre Nofita anne angappa undian berhadiah oto listrik premiumka. Nakana Folis, ia siagang pammantangangna ammantangi ri Blitar anne sallomi anjari nasabah tabungan BRI. Nofita anne ammake BRI nasaba' anjari PNS ki nasaba' anjo gajia waji'ki ampantangi rekening BRI. Folis anne tena nasangka angappa undian berhadiah oto listrikka anne. Punna ero'ki angikuti undian hadiahna otoa anne downloadki aplikasina nampa attabungi rinjo minimal saldo lima juta siagang napajai transaksi ammake Brimo. Nasabah napenuhi anne anne kriterina angappai saweang oto listrikka. Folis anne maeki ri Jakarta angalle anne otoa siagang pammantangangna. Folis anne napakei otona ri anjama allo allo siagang jappa-jappa siagang pammantangangna.


Halo, nakke erok bage bage pengalaman kaleng ku anjo ku kana sanna bajik na. Kulle ni coba punna erokki. Wattu na awalak awalak ak kuliah, nakke tak lekbakki niak pikirang ku manna sikekdek erok tabung doek. Nampa anjo ku pareka lakbussi ji doek tabungan (ni tabungang nga ri tau toang ku) kulle niak 5 juta ku pake ammalli ji karek karenang. Nakke todong ku rasai mi paik na tena niak doek ri lalang rekening ku, doek kes ku, pokok na tena. Ammikkirik ka punna niak apa apang ku singkamma antama ka ballak garring nampa tena niak doek ku. Ballassi ma nakke. Ku coba mi at tabung sikedde sikedde. Pakarammula ri sisabbu (1000), 500, 2000 minggu minggu.


Le'bana tau toaku cerai nakke ammile allampa kale-kale ri kota lompoa tanpa nia' pammantangang  siagang tau ambania, rasana anne pakagarring, kesepian tena karuan ri wattuna menjelang allo lompoa harusu'na lakemae anjari momen siruntu' siagang pammanakang siagang teai nakke wajikki sannang kale angarru arratapi anne ngasenga. Barang nakke terbiasa siagang anne pakkasia'ka mingka apalah daya nakke baine lamma, nakke parallu tong pammajengan, nakke parallu pina'na' siagang dukungan ri tau ambaniku. Nakke berdoa semoga kullea sirintu' poe siagang pammanakangku, nakke nakukku dudua, nassaji pammantangangku nakkuku tonga, pasiruntu'kanga poe siagang pammanakangku. Punna nia' wattu kulle riparakai, nakke ero' parakai passimbungangku siagang  pammanakangku ngasenga


Pembukaan porseni perayaan allo Amal Bakti Kementrian Agama RI ke 72 taung tingkat kabupaten Bone ni pakaramulai siagang gerak jalan santai 27 Desember 2017. Anne kegiatan na libatkan iangaseng pagawai lingkup Kementrian Agama Kab. Bone. Sikuntung pesertana iareka perwakilanna sanna semangat ampinawang anne kegiatan gerak jalan. Peserna niaka hadere ±2000 tau siagang masing-masing anggappa rua lawarak nomorok kupon undian. Panitia pelaksana na persiapkang akrupa-rupa hadiah mewah na pakniak battu ri sponsor.
Hadiahna mulai lemari es, sapeda santai, hp oppo, mesin cuci, kompor gas, cek doek tunai, kipas anging siagang maraenganna. Iangaseng anne hadiahna ni sareang mae ri peserta melalui undiang polongang kupon ri lekbakpna gerak jalan sanngengna finis na istirahat. Aturan pengunkdianna, masing-masing peserta annakgalak kupon ni serahkan polongang kupon mae ri panitia. Lekbaki anjo polongang kuponna na takgalak peserta akrurung nomorok singkamma.


Misal na bangngi bangngi katte sanging accarita tentang antu tekamma anne alloa, tiba tiba beberapa minggu anne iyaa berubahi, singkamma kana tena mo na peduli sede, padahal iyaa antu tena na sibuk ja anjo wattua, tena ja niak na jama anjo watta, iyaa na kaluppai kebiasaan na biasa ya katte ni parek tena ni sarei penjelasan apa apa. Atokah iyaa biasa na tak lekba ki moro moro, tiba tiba iyaa larro larroi tena na jelasak apalagi anjo ji gara gara masalah sepele. Iyaa anjo lekba mo beda. Iyaa todong riolo sanging na sempatkangi na sare kabarak manna mamo tekamma sibuk na, kamma kamma anne lanyak mi isseng kamae.


Ri taung rua ribu ruampulo nakke lolos ri Sikolah Menengah ataska ri Banyumas. Nakke ikut Seleksi Nasional antamma' ri Perguruan Tinggi Negeri siagang Seleksi Bersama Masuk Perguruan Tinggi Negeri. Hasli'na nakke tena nalulusu'. Nakke anggai puna kuissengi agangku jai lolos antama ri Perguruan Tinggi impianna. Le'bana kugagala', nakke angalle jeda ri lalangna pendidikanga. Nakke ammile tongi anjama rodong. Mareang patambang pengalaman, siagang persiakangi balinna kuliayya. Ri rampi'na jamayya, nakke sawe appilajara nasaba' tena ero' anjari ta'tinggal. Jai tangara' angalle keputusan tena akkuliah ri taung makase're. Le''bana nalaloi jai rintangan, ri taung ruampulo ribu ruampulo rua anne nakke ammile Insitut Teknologi Telkom Purwekerto. Manna mamo kampus swasta, tapi angai ji kurasa kulle kuliah rinni.


Anne rasa bottoka biasa battu ri balao iareka olo-olo cakdik maraenganna niaka mate ri bagian-bagia taccokkoa lalang ri ballak. Cobaki boyai assala’ rasanna sanggengna nigappa, manna kamma karri nigappa. Kamma anne na sabak kemungkinan niak ammantang olo’-olo’ mate ri tampa’-tampa’ karria nirapi’ singkamma lalanganna rinring, langi’-langi’ palapong iareka ri rawangnganna papang kayu.
Untuk mengatasi kammayya anjo, kitongkoki lobang-lobang niaka kemungkinan anjari akrunganna olo-olo cakdi antamak ri ballak. Pasangki poeng perangkap balao, mingka bajikna teaki ammake racung balao. Sabak punna ammake ki racung balao biasana matei ri tampa’ karria nialle jari sallang iamianjo kulle appaniak bau botto’ tena kulle niara’.
Rasanna anne balao matea sannak botto sikali terkadang mae rikatte erok taklangnge tenapa poeng punna niak mau olo’na rikba’-rikba’.


Nakke tena na ambani siagang manggeku, kulle rikana kupiccai nasaba' nakke kurasa didikanna manggeku anjo terasa' ri wattuna nakke ca'di ri wattuna appa taung nakke angarru nasaba' tena riballianga akkarenayya. Nakke nikurung ri kamara' a'jene siagang limangku, bangkengku ribeso'ki siagang bawaku rilakbangi solanna tena ku angarru. pakkasia' kurasakang tau toaku ammili kasihki. Ri wattuku ca'di punna allakukanga kasalang siagang si'kede piccakangi tau toayya nakke rihukum, rikurung ri kamara' siagang ri WC, limang siagang bangke ri beso'ki, ri ga'gara', siagang ri kana-kanai siagang kana kana kasara'. Sementara nakke tena accini timungang singkamma ri tau toaku ri andikku. Kacinikangi maraeng timungangna nasaba' andikku anne manjai siagang tau toayya.


Nakke tena ja ku khawaterek manna sikedde anjo penerbangan selanjutna, kah memang jadwal keberangkatan na pesawat ku, Garuda Rute Surabaya Bandung sallo inji, tatte 17.45 WIB. Ku pikkirik , niak inji wattu tasesah 2 (rua) ja labbi ri Surabaya. Nasib na, citilink na delay labbi ri wattu anjo na kana yaa sumpaeng. Nakke bolak balik ma mae ri petugas boarding citilink erok ku pastikan kapan anjo pesawat ka battu, Kabarak na pesawat anjo erok ni naiki battu mae ri Manado. Akhere na, kulle kapang tatte 15.30 WITA katte nampai ki proses boarding. Nampa take off beberapa wattu kemudian antu menurut ku nakke sallo tongi.


Tena massuk ni kodi kodi, mingka wattu ku caddi nakke anjari ananak sannak mallaku ri bapakku kah wattu ku caddi sanging ni kalarroi ka nampa marrang marrang punna larroi, punna niak ni parek antu na anggap tena cocok siagang tena kulle salah. Terkadang cara na poang ki apparek ki larrok nampa na parek ka sensitif siagang sikeddek tempramental. Nakke riolo sempat heran punna ku cini bapak bapak dakke siagang anak na labbi labbi punna anak baine na. Jujuruk nakke napakamma anjo pengalamanga nakke niat ku langsung punnai burakne antu bajika sipak na siagang na sayangi keluarga na kulle todong na pacinikkang rasa sayang na maer ri keluarga na kah nakke erokku punna niak anakku eroka iyaa na gappa kasih sayang antu panno battu ri tau toang na.


Punna katte ni hina ki fisik na anjo arti na fisik ta katte jauh labbi bajik daripada fisik na iyaa. Punna katte ni bellai, anjo arti na iyaa tena na kulle sakring kaleng na pantas ki niak ri rampik ta lalang artian ohh iya mi antu minder mae ri katte. Punna katte tena niak agang ta, anjo arti na katte labbi kulle bahagia siagang dunia ta kaleng kaleng ta, katte ni isseng tekamma cara na ni bahagia kan kaleng ta, katte tau kassak, mandiri siagang percaya mae ri kaleng ta. Siagang tekamma cara na kulle ki sikap bodo amat siagang tau antu lekba ka kodi mae ri katte, katte bersikap ki biasa biasa mo, tena singkamma tena niak apa apa. Ki passang mi anjo iyaa pusingi kaleng kaleng na.


Tantaku jai na piara meong ri balla na. Niak kapang 5 meong na. Niak meong persia, meong anggora sanggeng na meong kampung. Tena ku sengajai accini salah se're meong na tattai ri rampk kandang na, wattuku poe annganre, langsunga erok muntah ka jijik ka cini ki tai na. Tena mi ku kanrei kanreang ku, ka lannya' mi selere nganre ku na pakamma anjo meong tattai ya sumpaeng. Ku pawwangi tantaku punna ku cini ki meong na tattai na jijik ku ku kasia', makkala ji tantaku. Ka tantaku biasa mi na cinu meong na tattai. Tena mi tantaku na jijik na kasia' na kana.


Cbt melibatkan sekre tau niaka anjama ribidang terapis iareka psikolog untuk membantu memahami siagang mengubah cara paraia appikkirik. Lalang kasus fobia, anne berarti antekamma paraia appikkirik siagang merasakan tentang hal na sabak munculuk rasa mallak.
Sekre tau akan mengidentifikasi pikkiran irasional, berkaitan siagang fobia siagang ammake teknik untuk assambei pikkiran anjo siagang lebih liba. CBT biasana membutuhkan sikuntung sesi. Tergantung ri prefensi siagang cakupan asuransi paraia, seseorang kulle memilih untuk angngalle bagian lalang cbt lalang pengaturan sekre lawan sekre iareka kelompok.
Metode pengobatan anne sannak bermanfaat mae ri pamilik phobia sabak siagang mengubah pola pikir seorang pengidap phobia sabak rasa mallak berlebihan akan berkurang sikdik demi sikdik jari anjo taua tena na merasa mallak berlebihan mae ri benda-benda iareka kanre-kanreang.


Katinggalan kappalak rikbak iamiantu kajadian paling biasa terjadi mae ri para traveler. Padatna lalu lintas menuju bandara sala sekre passabakkeng paling umum sekre tau katinggalan kappalak rikbak. Pappasang battu 90 manit riolonganna wattu pakribakkanv domestik siagang 2 jam riolonganna untuk pakribakkang internasional anne sallomi niakna. Mingka terkadang niak hal-hal pantaranganna dugaanta ansabaki katte katinggalan pesawat niaka erok ni tumpangi.
Singkamma perubahan jadwal, tiba-tiba jadwal pakri-bakkang ni majukan melalu pemberitahuan email iareka Wa 60 manit sebelum jadwal pak-rikbakkanna. Mae ri katte tenayya pa nisiap merasa rugi sabak haruski buru-buru appasadia barang eroka lani-erang. Maraengpa poeng punna katte asiagang keluarga lompo haruski ni cek barang-barang sekre per sekre barangna. Semoga katte kulle ni atorok baji jadwal ta punna lak-lampaiki.


Kah punna ni kalarroi kah tena na sakring salah atokah tena na kulle bedakangi reaksi na. Ni kalarroi ri nai? Tau antu ni hormati yaa atokah tau tenaya ni ngai? Atokah tau tena ni isseng, kulle agang ta atau sahabat ta? Memang lumayan labbu punna ni jelaskangi, jari nakke ku sabbu sabbu mi rua kasus antu tena na bella singkamma. Punna ri situasi na nakke punna ni kalarroi siagang tena na salah ri tau antu nakke ku hormati inji, nakke labbi ku pile sannang mingka lalang ating ku anjo ji ku ukrangi detail na kata kata na siagang ku rutuki.


Ni hukum anak anak ka memang ni cinik anjari pilihan sessa mae ri tau toang. Terutama punna niak mo jai artikel tentang parenting antu na pacinikkangi tekamma cara na na hukum ki anjo anak anak kapunna tena na cocok malah anajari masalah beru ji. Nah katte, tau toang antu tena ni erok ni hukum anak ta, mae rinni ku poang ki. Setena tena na katte kulle ni pake tallu cara hukuman anne mae ri anak ta. Yahh tekamma di, ni hukum anjo anak anak ka tattak penting ji,apalgi punna nak anak ta lekbamo keterlaluan mi bannak na tena mo kulle ni kontrol.


Daftar ka ri jaluru’ SNMPTN ri sikola ku ka erokka antama ri Universitas favorite ri kotaku ri Universitas Hasanuddin mangkasara. Tena ku tappu harapan, daftar ka poe jalur SBMPTN anjo jalur ti tes ki riolo, sikamma ji pilihan ku ero’ ri UNHAS mangkasara poe. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Pa’risi na nyawaku ka erok duduka antama ri anjo kampuska. Ku cobai poe daftar ri jaluru’ mandiri na UNHAS alhamdulillah lolosa’ ka. Tapi ku cini anjo pembayaran semesterku ri kampusku sanna’ kajjala na. Mange ka ri bagian pendaftaranna erok minta panaungi biaya semester ku. Akhir na ri tolakku areng ku ka tena doe’ ku bayarki doe pendaftaran dallekanna.


Mantan broker Societe Generale, Jerome Kerviel, na punnai inrang mae ri bank besarak na $ 6,3 miliar. Iyaa kulle na gappa keuntungan jutaan dollar tena niak ngissengi. Iyaa kulle na parek perdagangan khayalan antu na kirim email palsu battu ri komputer na antu ni retas ka. Iyaa tena na sanging ka lanyakkang doek. Mingka punna iyaa na parek ki, iyaa kulle lanyak labbi battu ri $ 6,3 miliar.Iyaa mi antu tau paling jai inrang na ri lalang dunia yaa. Jerome Kerviel na pelajari salah sekre na pelajaran paling terasak lalang ka linoang na, na punnai $ 6,3 miliar lalang inrang.


Tena nasangkai Rido kua nitaba tongi anjo nkuayya PHK. Anu bajikji nakasiak batena anjama, ngurana ni PHK tongi kamase. Dodongi bukkulengna moterek mange ri ballakna. Bukkuki bokoangna, dodongi akjappa. Battuna ri ballak nikutaknangi siagang bainenna, nguraki daeng? Mingka langsungji Rido antamak ri kamarakna tena appau-pau. Tena kulle napauang bainenna, apa salla’ nakua kamase. Kemaemi la guppa doek punna tena na anjama, anakna rua parallu napakanre. Mingka tena sallo assuluki Rido mange narakak bainenna, nakua pammopporanga nasabak tala niakmo jama-jamangku anne, nitabaya PHK battu ri kantoroka. Lekbak ngasengmi kugaukang bajik-bajika mingka maraengi nakeroki Karaengata’ala. Makkalakji bainenna nakua punna doekji nimallaki, jaiji tampak maraeng kulle boya doek.


Lekbak ku tannang, nakke ku putuskangi erok kabari ka rua rua na tau toang ku by telpon. Bajik na nakke ku pakarammula urusuki administrasi na, cek lab, swab test, siagang reserverasi kamarak. Kaleng kaleng ku, siagang tena ja ngapa ngapa manna mamo ni cinik ka lain laing. Moterek poeng mae ri topik na, battu mi wattu na nakke ri operasi. Ni pantamai kamarak operasi, nakke pakarammula mi ni posisikan antu limang ku ni ikat. Nampa dottorok ka na pnatama mi cairan bius ma ri lalang na selang infus ku. Perlahan mingka pasti ji, nakke pakarammula mi lanyak jati diri ku ehhh salah kesadaran ku.


Ri sikola ku jai mitos punna ri wc dallekang na kalasak ku niak baine ngarru punna allo bangngi. Tena ku tappa awala na, sanggeng na ri suruh ka ri seniorku angangalle je'ne ri anjo wc a. Kale-kale ku poe, tena ji ku malla dudu ka tena pi bangngi dudu, nampa pi jam annang ku cini. Tapi nampa ka antama ri anjo wc a, merinding mentongmi bulu-buluku, tena mi na baji' pakkasiak ku ri lalang na wc. Ku u'rangi mi anjo na kana jai tau punna niak baine na ngai ngarru ri inne wc a. Ku langngere mi niak sa'rang ca'di ngarru, langsung mentonga sikamma patung. Tambah sallo tambah lompoi anjo sa'ranga, assulu ka tettere ri wc a, ta ma poe antama.


Sebenarna nia’ sikuntung caritangku, mingka nakke kulappuai mi si’di anne caritayya, jari nakke simata accarita anne paling ku u’rangia na appakasiri’-siri ka menurutku saja.
Maka sere, iamiantu ri wattunna nakke ri asrama mahasiswi. Jari ri universitas tampakku akkuliah memang niwajibkan untuk ammantang salama sitaung, nah anjo bangngia nakke beru assulu ri gedung asrama iamiantu asrama baine assiagang agang kamarakku (kukaluppaimi tujuan assulu’na apa hehe).
Nampa ri wattunna sementara ammake sandala, nakke sekilas anciniki urang burak na (sa’bu mi saja F) assiagang agangna maraengang a’dakka mae ri arah lalang gedung asrama (bura’ne kulle berkunjung mingka sanggengna ji lobi asrama simata). Making sallo paraiaktte making ambani na akhirna nakke a’nia untuk ampabangkai. Jari nakke akkana Haii, making bani making sadaraka ia tania agangku si F. Adduh nakke sannak siri’-siri’ niciniki ri tau maraenganga.


Nekkerekmi anne Agung napakua dumba’ annang menitpi nampa naiki rate ri panggunga ammaca puisi. Dumbaki njari nitakgalaki kimanna surang ammakna. Nakuai ammakna bajiki pakkasiaknu nak, jai tau memang nucinik mingka pikkirikmi kua sanging dare’ ji anjo ngaseng ri dallekangnu sollanna tena nu dumba’ dudu. Wattunna naikmi anne Agung ri panggunga, pakaramulami ammaca puisi, genggoi sa’ranna kamma tau erok angngarruk. Mingka tena sallo anjo, langsungi lantang sa’ranna, kamma tau akgora, takbangka ngasengi anjo tau ciccinika nampa silalonna tempa-temoa ngasengi tau, nangai batena Agung amma Hjbn ca, natabai lalang ri atinna. Anjomi ngurana anak-anaka paralluna ji nipabiasang surang manggena akkana ri dallekangna jai tau, sollanna salla’ biasami manna ri dallekangta.


Penampakan umum wc ri terminal na ri pompa bensin (pertamina) biasana tena na tangkasa’, untung-untungangki punna niak jeknekna tassadia. Contohna wc umum tena na tangkasa’ sebenarna tania monopoli Indonesia, pasti niak tonja ri negara maraeng mingka tena niissengi. Nakke lekbak aklampa amminawang rombongan sekre rapat jamaang mae ri bendungan Kuno Dua Jiang Yan di Schuan, China, sebuah daerah sejuk, termasuk indah pamandanganna, mingka ri wattunna eroka ammake wc umumna niaka tassadia, ampunga rantasa’na.
Antekamma carana supaya wc umum tangkasa’, nyaman nigunakan? Tena niak akrungang maraeng, harus niak petugas kusus untuk antangkasi wcna. Coba katte anciniki toilet ri gedung perkantoran niaka ampajama petugas katangkasan, apalagi punna perusahaan anjo menganggarkan biaya katangkasan cukup lompo, mangma tau akan betah sallo-sallo ri wc yang tangkasa na bauka.


Tumming siagang Abu iamiantu comedian assalak kota mangkasarak, arengna sannak terkenal sanggengna ri kammayya anne. Tena na tappinra-pinra apparek karya sehingga sosok Tumming siagang Abu semakin ni keroki. Tena na sikdik tau antayang setiap konteng video menarik ri media sosial bajik ri cenel yutubna iareka ri instagramna. Manna ri kammayya anne terkenalmi, areng asli Tumming Abu tenapa n aloe anggussengi mae ri peggemarna. Tumming areng aslina Nur Ichsan Hasyim, lassuk ri mangkasarak, 15 Agustus 1992. Siagang Abu areng aslina Ahmad Zuhael, lassuk ri Lapasu, Kabupaten Barru, 24 September 1987.
Tumming siagang abu accarita awal siguppana, ri wattua taung 2010 battu ri akun tena ni isseng arengna ri twitter, ia appakaramula akrab. Sanggengna kajariang Tumming Abu sipakat untuk apparek sekre akun aksiagang ri instagram ri taung 2012.


Pemandangan tena na biasa terjadi ri ruangan pattayangngang Lt.2 kantor dinas pendidikan Kota Bekasi. Sekre tamu niaka sementara attayang, tena na sengana angngonjok tai cammi niaka takbene-bene ri daparaka. “Waduh nakke angngonjok tai cammi”, Kanangna anjo tamu assala’na battu ri SDN Kecamatan Medan Satria, Salasa (1/3/2022).
Gara-gara anjo, sapatuna na pakea anne tamua cakmara jari parallu na lappasak. “Nakke na taba perangka anne,” kanangna sambil akdakka mae ri kamara mandia.
Tai cammi anjo niak inja nipakbieng  ri kadera pattayangangna sekretaris Dinas Pendidikan. Bahkan, rua tau pegawai TKK niaka ri meja dallekangna pakkebu Sekretaris Disdik pung seolah cuek mae ri tai cammika padahal rasanna buagang mae.
Sanggengna barita anne nipanaung, tenapa niak manna sekre pegawai kebersihan antangkasi anjo tai cammika sumpaeng.


Nakke ku erai langsung mae ri pasaraka, tena ammake motorok larija langsung anjo lalanga panno asap jari tena na bajik ni paccinik ta. Nakke malo battu ri rampik na alun alun masjid kauman. Ri lalang pasaraka lari ma antama ammake senterek hape, ku boya mi baringang anjo tena niak pakkekbo na atokah tena ni konci gembok, kah anjo kios na keluarga ku niak ri lantai rua (2) abbalu perabotan rumah tangga. Mingka wattungku battu mo ri kios na om ku siagang tante ku, anjo apia sanna mo lompo na. Sedangkang kios ku bella inji mae ri timborang. Lantai rua kurang tau memang, andikku ngarruk mi nampa na suroka lanjut lari mae ri toko na bapakku niaka rinjo.


Tahapan nomorok sekre antu mi tahapan the honey moon phase. Anne sekre tahapan antu kamae katte kulle ni sakring bahagia puna lekba maki battu ri negara anjo berua, apalagi anjo tena pa lekba katte ni battui sebelum na. Tahap ka rua yaa anjo mi the crisis phase. Antu mi perbedaan na ri negara berua anjo teai tena na pas bajik anjo kanre kanre ang na, logat na anjo sessa ni mengerti, kebiasaan anjo baluk ballia siagang ni sakring kesepian. Anjo apa apa yaa kulle jaki ni sakring terasing battu ri lingkungan. Mingka katte kulle ja langsung ni laloi punna kulle maki sesuaikangi kaleng na bajik bajik.


Nur anne napakei karena latto-lattoka ri acara anikahanna nasaba' nacini ri rampi'na balla'na calon bura'nena nia palombaang akkarena lato-lato. Ri bangi oloangna allo annikahanga, ri balla'na laki-lakia diadakangi lomba latto-latto siagang nasareangi hadiah ri pesertayya kullei akkarena latto-lattoka sallo. Rinjo jai anak-anaka akkumpulu ri balla'na bura'nena napasa'rangi latto-lattoka anjari nia' ide apanjari anak-anak karena latto-latto nameriahkangi anne acara annikahanga. Idena anne nia'ki nasaba' pammantangangka jai anak anak nacini', bahkan keponakan, pinduk, siagang anak seppe'ka akkarena latto-latto. Anne annikahanna Nur anjariki ri Mambi, Kabupaten Mamasa, Sulawesi laukka ri appa Januari rua sabbu ruampulo tallu. Acara annikahanna anne ajappa lancara'ki, jai tau toana pamadayya hadere' siagang virlaki ri media sosial.


Takkala biasa ma tuo si pakrua ji siagang ammak ku. Ammak ku todong tak biasa mi na palompo ka kaleng kaleng na. Sipakrua jeka, nakke siagang ammak ku ku ewai tekamma terasak na anne kehidupanga tena niak nikana sosok bapak atoka burakne ri ammak ku. Sanggeng ku mi lompo, nakke ku sadari kana keputusan na mangge ku sisaklak antu mi keputusan paling cocok. Sukkuruk ka ku sakring. Anjo sipakrua tena mentong na cocok, ka rua rua na beda dudui. Lino ku takbiasa mi kamma anne, nampa kadang niak tongja sessa mae ri nakke siagang ammak ku. Mingka kulle punna siagang inji tau toang ku kamma kamma anne, kulle ka kapang anjari tau tolo tolo mo.


Anne maceka memang jai tau kulle napagarring kamas, ka bambangi nyawana punna guppai macek. Apalagi punna moterekmi battu ri kantorokna erok mange ri ballakna, nampa ri aganga guppai macek, tenapa na nganre pole, sessa jaki. Njari punna battumi ri ballakna lekbakna guppa macek, kodi tarrusukmi nyawana, manna tau ri ballakna nakanassui todo’ nasabak mangngang dudui ri aganga. Mingka teaki panjari anjo passabakkang larrota nasabak kulleki guppa macek allo-allo punna ri kota lompoa, njari parallua kiparek iareka akboyaki antekamma batena sollanna tena na naik dudu nyawata ri tangnga maceka. Salah sekrena iamintu akkarena game maki, daripada larro-larro jaki bajikangngang akkarena game ki toh, tenaja kanassuiki iyya punna akkarena gameki ri tangnga maceka, assalak kiperhatikang mami aganga punna jappa ngasengki otoa.


Lekbakna guppa penghargaang Rahmat battu ri kantorokna, gena ammarina nacarita ri bainenna apa nagaukang na kulle guppa penghargaang. Nakuai tenaja na baji dudu batena anjama-jama, mingka lalang sitaung taka lekbaki sallo battu ri kantoroka, rajingi. Biasa ia paling pertama battu, tenapa tau maraenga ia nikami. Anjomi kapang na bajik dallekna. Tena nasangkai kua langguppai penghargaang. Nasabak loe tau lakbi carakdeka daripada ia, mingka tala niak anjo nikua dalle’ tassambe. Nasabak anne penghargaanga, pila’ termotivasi Rahman, eroki pila’ rajing, eroki pila’ napabajiki jama-jamangna ri kantorok, eroki anjari pajama bajik-bajika ru ia ngaseng urang kantorokna. Anjo tommi iyya pengaruhna penghargaanga, kulleki naparek gampung, kulle tongki naparek termotivasi.


Taung 2023 pakaramula ni terapkan aluruk antama seleksi Perguruan Tinggi Negri (PTN), mingka sikuntung pangamat pendidikan appaingak kana system beru anne parallu ni passi-pinawang perubahan pola mengajarna guru iamiantu na utamakan pemahaman mae ri para siswa. Menteri Pendidikan Kebudayaan Riset dan Teknologi bapak Nadiem Makarim akkana akan na hapusuk tes mata pappilajarang lalang seleksi assiagang antamak perguruan tinggi (SBMPTN), siagang na sambei anjari tes skolastik battuanna ni tekankan mae ri kamampuan bernalar siagang appikkirik kritis.
Mingka pengamat pendidikan itje chodijah akkana iami antu kapasitas guru ri Indonesia masih rendah anjari tantangan lompo lalang anjalankan anne kebijakan beru. Anne ri salloa, guru-guru biasa ang-ngajarak ammake kurikulum padat sabak siswa ni targetkan angikuti system seleksi perguruan tinggi siagang materi rassi hapalan.


Nakua WHO, garring paling loe nakasiak taua iareka garring doke’. Anne garring doke’ka kullei bataba taua punna tena bajik pola kanreangna allo-allo, siagang tala lekbakka olahraga. Nangai nganre kanreang jaia lemakna, nginung kopi allo-allo. Anjomi saba’na na natabaki garring doke’. Rusmi natabai garring doke’ ri subua, lekbakna sambayang subuh. Buru’nenna, Andi, nakareki tinronaji, ternyata ammoterangmi bainenna. Sanna’ dodongna nyawana nasabak tena naissengi la matei bainenna. Kakdek naissengi, appala’ pammopporang memangmi, nabajik-bajiki memangmi, napakarannu-rannu memangmi. Kamaseangi ri bainenna, nasabak tenapa nipakasannangi siagang buru’nenna nampa moterangmi kamase. Tau bajik pole, apa nakeroki buru'nenna pasti langsung napasadiang, memang kapang punna tau bajik dende libai nikiok.


Ri tanggalak 1 oktober 2022, niak sekre kejadian antumi ak dasak dasarak ki taua sanna jaina na parek kodi antu kajadian ri lekbak na tau akkarena golok ri Stadion Kanjuruhan, Kabupaten Malang, Jawa Timur. Assusuluk na pengumuman kana kalai anjo tim ka battu ri anjo daerah yaa ato biasa nikana tim tuan ruma antu mi Arema battu ri musuh na Persebaya Surabaya, niak kira kira 3.000 (tallu sabbu) tau andukungi Arema antama mae ri lalang lapangan. Anjo polisi aa na kana anjo pendukung nga appareki masalah jari ricui nampa na serangi poeng para pemain siagang official tim na, jari anjo polisi na usahakangi na jagai anjo pemain siagang na setop ki anji ricu aa, mingka ternyata pinak ricui siambak mi poeng siagang polisi.


Kenyataanga anne appareki kalengku sadara'. Baine na anne ranggasela siagang taingat tingkah lakuna bura'ne sibulang aneh kaccinikang. Katte anne sikacinnai sikali sibulang bawang. Bura'nena napantambangi kata sandi ri HP na. Gintingang pirangna alloa anne atturut-turutki, bari'basa' assulu'mi ri balla nampa tangga bangipi nampa motere mae ri balla. Firasatku anne bura'neku selingkuh siagang baine simpananna ammantangi ri unit dapara' rawanna ballaku. Anne bainena tappi'ki asana. Le'bana anne napikkirimi antekamma batena anne nijakkala' anne makarua, kallaroi bura'neku siagang pakana-kaani anjo baine simpananna. Bainena langsungi assulu ri balla' turungi mae ri dappara' annang. Bainena napadakki'ki kalenna ri dallekangna dappara' balla'na taua allangere se're demi se're


Kulleki gampang larro manna mamo na pakamma niak masalah ca'di ji punna battu mi mens ka, ka sensitif mi kaleng ta ri kasia'. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti. Punna le'ba maki annginung kamma anjo kulle mi normal ri kasia' battanga na tena mo sensitif gampang larro.


Loe battu ri katte ancokkoang allo kallasukangta, sabak niak tau ulang taung mallaki ni suroh traktir, siagang niak tau mallaki ni jakdalli. Mingka loe cara untuk ang-ngisseng allo kalassukangta siagang appare kejutan mae ri tau niaka ulang taung.
“Katte battu ri barikbasakaji ni apparek rencana untuk ulang taunna Maria Vania anne. Parakatte si merek-merekang. Sallang lekbaki buka puasa katte ansarei kejutan pada-pada”. Kanang na Billy.
Pangerang berita gammaraka anne appalak tarima kasih karna ni sarei kejutan. Ia mangngaku tena na erok appau sabak mallaki ni jakdalli. “Tarimakasih untuk iangaseng na, padahal nakke berusahama sannang, mallaka ni karenai”, kanangna. Ri allo ulang tahunna anne, Maria tena na kulle na rayakan siagang keluargana sabak niaki ri Kota Bandung. Manna kamma anjo ia tetap bahagia sabak urang-urang na ri lokasi syuting lekbakmi na anggap singkamma bija kalengna.


Nakke ewai kalengku accobai jai hal apapun, ansareangi saweang ri kalenga ancobai siagang anjalani hal berua. Rappo'na anjo apakah ringaiki, annikmating atau tena sama sekali. Anne ambantui akkenali kalenga tentang hal ri ngai siagang tena ringai. Antekamma kullei disimpulkan angai tena accoba. Nampa nia' wattuku kale kale appikiri' tungaleng, tena nia' gangguan. Nakke annilai kalengku tungalenga, teai tau maraenga, siagang  yang tahu betulanga anne nakke ji kalengku. Tantui parallu ammikkiri' kalengk. Teai ri tau maraenga. Taua ngaseng nia' keresahan lalang tallasa'na kalena tungaleng. Punna ero'ki ngisseng kalengta siagang untuk aga katte nipare' anne kullei angappa jappa kesuksesan siagang kalonggangang siagang kesuksesan.


Nai tau tena massalewangang punna angappa rejeki tena ta'duga? ala puna rejekina berkali lipat ribandingkan gaji bulananga. Nia' tau anggapa oto ri Telkomsel nasaba' angappai undian. Jai tau akkunraring siagang naragukan promona anne Telkomsel, parallui dissengi punna keberuntungan anjo tena nia issengi kapangi battu. Anne taua ammeta otoa molei napatukara' poin Telkomselna angikuti undianna anne Telokomselka. Anne taua pitu belas taungmi nalakukangi mangku tena tappile anjari ammetaya. Anne tau ammetayya oto si tau guri, kammanne kullei napake oto hadiahna rigappayya ammobilisasi ri sikolayya pammantangangna angajara'. Oto anne kendaraan na so'nai attaung-taung kullei kaccinikang. Ta'lebaka menyerah anne wajikki siagang tena nakana-kanai taua


Niak beberapa cara kulle ni palanyak bau amis jukuk antu ta tempelek ka ri limang na. Pakarammula battu ri bahan alami atokah ammake bahan antu lekba mo anjari. Amba mi bahas ki, nai ngisseng ngi sekre wattu punna katte ni butuhkangi, ni isseng mi anjo tips trik na. Umum na antu paling biasa na pake taua barak kulle na palanyak bau botto amis antu ammake jeruk nipis. Kah Jeruk Nipis antu bau na paling kassak ni antara jeruk maraenga. Jari anjo jeruk nipis kulle na tutupi bau botto amis na anjo jukuk ka. Kulle tong ni pake ri limang ta barak lanyak bau na.


Appalaki doek Ramli ri manggena nasabak eroki aklampa mange ri Istora Senayan ciccinik Indonesia Open. Anne nikuayya Indonesia Open iareka pertandingang bulutangkis iareka nigelar battu ri taung 1982 ji, anu sallomo. Amminawang ngasengi pakarena bukutangkiska battu ri negara maraenga. China, Malaysia, Korea, loe kinja maraenga. Nampa anne Ramli ho’bina ciccinik bulutangkis, erok dudui sibuntuluk siagang iya ngaseng pakarena bukutangkis battua ri Indonesia. Wattunna erok antama ri lapangang bulutangkisaka, niaki nacinik Hendra Setiawan assuluk, langsungji naondang, nagorai, na takbangka Hendra kamase. Nasuroi attanda tangang ri bajuna siagang palaki poto siagang Hendra. Anne Hendra sanna’ jagona, lekbakmi guppa bulaeng Olimpiade ri taung 2018.


Anjo parekki nyassalak, wattung ta lekbak mo mikkiri kana ibu ku anne pakarammula mi gassing gassing kaleng na nampa rencana erok ki mae cini ki tatte sampulo (10) tangnga allo lekbak ku mae ambayarak UKT semester ganjil ku siagang andik ku allo pertamana Matsama ri sikola beru na, tatte 8.30 katte ngaseng sekeluarga ni gappa talipong ulang ulang narrusuk battu ri ballak garring tampak na ibu ku ri rawak lalang kondisi kritis. Nasabak anjo jarak na balla ku mae ri ballak garring kira kira 30 menit, katte battu rinjo ri kondisi monitor 3 offline mi. Takbang ka maki, bingung ki, siagang tena mo niak ni pikkiri ki anjo wattua.


Kulle ka lalang kondisi cukur na uk na tenapa na lekba langsungi mae na bawa ka ballak garring RSUD Wirosaban tampak na anjama anjo wattua. Nakke langsung ma antama ri UGD. Agang agang na langsung na pantama ka ruangan khusus, sambil na tayangi agang na ambawa alat. Ehh pas na erok ni pasuluk, lalat na ribbak ki langsung, mingka untung na ni jakkalaki ri dottorok na. Mate mi anjo lalat ka. Akhere na nakke ku pantama ri plastik ka nampa ku erang moterek. Ku panjari kenang kenangangi sambil nakke ni pote potei ri lalanga. Lekba ta battu ri UGD bapak ku motereki poeng mae ri tampak cukur na.


Perusahaan Sayurbox na lakukan pemutusan hubungan kerja iarekka PHK ri 5 paraseng battu ti total iangaseng na organisasi. ;Co-Founder and Chief Executive Officer Sayurbox Amanda Susanti akkana, efektifna karyawan anne iamiantu bagian battu ri langkah Sayurbox untuk anjari perusahaan kale-kale secara keuangan siagang timbo secara berkelanjutan lalang jangka lakbu ri tangngana tantangan makro ekonomi global. Amanda pole ang-ngaku, langkah sayurbox PHK karyawan anne sabak keputusan karri tena na akkulle ni hindari mae ri perusahaan.
Keputusan karria anne tena na akkulle ni hindari supaya perusahaan lebih akkulle na jaga tingkat pertumbuanna jari terus assare dampak positif mae ri para pelanggan, mitra pengemudi siagang assakbu petani siagang produsen lokal niaka na urang kerjasama.


Anjo riwattua nakke lalanb perjalanan erok mae ri pasara olo’-olo’. Na tiba-tina jalur niaka kulaloang macet parah. Mulanna nakke pikkiri Ah, biasa anne jam sikaminne mulaimi macet”. Nampa nakke terus menikmati pemandangan kiri kanan sabak ri wattua nakke nigandeng oleh urangku.
Hingga akhirna pandangan nakke tertuju mae ri arah kiri rungangang dallekang, menatap aspal na accinik tumpukan karattasa koran rate ri kalengna taua niaka sementara attinro. Sabak tena niak akrungang maraeng, nakke pung terpaksa allaloang jalurna anjo na tantuna saja kulaloang maya’na anjo ri wattuna pas risampi’ku. Hanya saja ri wattunna pas risamping maya’na anjo nakke mengalihkan pandangan sambil merasa mual.
Mungkin mae ri sipakrua taua, peristiwa anne tena na ringi’-ringi’mae ri ia.


Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung. Niak todong pengalaman garring panggung ku ri kalasak 7 SMP. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku.


Mate na nenekku garring tongi manggeku rua allo na. Allo-allo na tambah naungi pa’kasia’na manggeku tallu minggu mi garring. Erokki erangi ri balla garring malla tongki, ka punna niak apa-apa na mangge ku ri balla garringa kullei ri kana na taba virus covid, punna matei tena kulle ri urusu’ ri purinang na. Tanggala 29 Juni 2020 na hembuskan mi napas akhiri’na. Mate mi manggeku na tinggalkan ngasengmi ana’ na bainenna ri jappanna ero mange ri balla garring. Ra’musi ngasengi nyawa ta, banjir mi je’ne mata balla ku. Mungko na ri erang tommi manggeku ri kuburan rampi’ na nenekku ri kuburu’.


Sebagai anak baine ri tallu sisari'battang nakke anak baine se're se'rena. Ri wattuna se're taung mangeku siagang amma'ku anjo anjari PNS, amma'ku anjama ri militer kabupaten siagang manggeku anjari guru, petaka anjo akkaramula ri amma'ku selingkuh siagang seppe' ku singakammai angai voli. Anjo nampai naisseng manggena riwattunna nakke umuru'na appataung manggeku berusahai balla' tanggana salama'ki mingka amma'ku ero'mi nasisala', nakke tutuki wattuna tau toaku a'besere' porei tena napedulikangi anakna mingka tena tongi nagendong ri wattuna appa taung siagang daengku appinawangi ri lato'na amma'na. Paccei rasana anne traumayya nia' inji sanggena kammanne nakke ampantangi anak. Ri le'bana a'salla'kang anjo rua tallu taung manggeku dikenalkangi siagang baine beru ri agangna.


Appiwalirni lapong Kura-kura, ikauja antu ia. Punna karnma antu paleng, bajikmi na kirnassing lari, kananna lapong Jonga. Assaremi parenta, battuang kana aba-aba lapong Jonga angkana, "Punna kukanamo sekre, rua, tallu massing larimakik. Tasiapai sallona nakutaknammi !a pong Kurakura angkana, sadiamako?" Appibali tommi angkana, sadiamak sarikbattang. Apaji nassaremo parenta lapong Jonga angkana, bilanngeri bajik-bajik, sekre, rua, tallu! Apaji nalari panrammo lapong Jonga. Attanngangi lari ammarrammi angkana, Kemaemako lapong Kura? akkanami Kura-kura niaka ri dallekanna angkana, niakkak anrinni mae. Nakanamo pakmaikna lapong Jonga, Nalumba lari lasso, rioloi na inakke. Nakesoki sena laria. Narapiki sumpaleng tampakna lapong Kura-kura ammarrangi seng angkana, Kemaemako Kura-kura? Appibali sengi Kura-kura niaka ri dallekanna angkana, Anrinniak mae, gassingimi mae laria, tenamo takutainna ulunnu, nasabak kulumbako.


Samsul anne nanikahi bainena Sumiarti maharna tena na baisa. Anne bura'ne usiana appa pulu annang taung nasareangi mahar pakkeke siagang doe' siratu' ribu wattuna aknikai anne Sumiati ri Kantoro' Urusan Agama ri allona Jumat. Samsul anne naakui kunjung naapanjari pakkeke anjari mahar ri aknikahanna siagang Sumiati solanna balla' tanggana kullei kokoh siagang kassa'ki sanggena akhir hayat. Anne a'minasa nasaba' riolona aknikahanna siagang bainena riolo kandaski.  Sumiati anne naakui tena napermasalahkan anne maharna pakkeke'. Singakammai bura'nena, anne sumati a'minasi aknikanna kullei langgeng siagang kasaa' sanggena anjari toa. Nakana kepala KUA tena kulle anjo maharka ricini' lompo siagang ca'dina. barang falsafah pa'keke ka anne kullei napare' besokang kassa'ka ri akinikahanna Samsul siagang Sumiati.


Anjo wattu aa burakne ku erok malli sapatu lekba mi na pile siagang na coba, lekba tong mi ni nota, nampa ku cinik flyer promo punna malli ri week en minimal harga singkamma anjo kulle ngalle undian berhadiah, ku kana sede sangadi pi na ni balli kah punna anne alloa ni balli tena kulle ki ngalle undian. Sebelum na anjo ku bisik bisik mi mae ri spg na kana bolik mi anne rong na, sangadi motereka antu ngallei poeng. Nahh wattu na mi week end niat memang tong maki anne siagang burakne mae ri anjo dept store ka subangngi, lekba na mi ku bayarak anjo kulle maki ngalle kupon ni tunjukangi anjo nota ni bayaraka sumpaeng, alhamdulillah anggap ka kulkas hahaha. Cuma anjo wattua na kana customer service na barang na kulle ni alle punna lekba mi anjo promo na. Yahh tena ja na ngapa ngapa.


Haruka JKT 48 na tuduh ngallei anjo jam limanna Raffi Ahmad ri acara Pesbukers antv. Ka tena la'busu na ri tuduh anjari ngarrumi Haruka ri acara na Pesbukers antv. Le'ba anjo acara na Pesbukers, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia. Sanggeng na kamma-kamma anne tena mi anjo acara na ri hapusu mi.


Pammantanganna anne tau Indonesiayya anjari korban gempa ri Turki kullei nacini' proses pemakaman mayakna anaka ri rekaman vidio. Anne amma'na ri korban gempayya, Bidayati nakana, kalenna nacini'ki video penguburan anne siagang pammantangang maraenga. Bidayati anne naucapkangi terima kasih ri staf KBRI Ankara tarrusu nasungke jalur komunasi siagang pihak pammantangang. KBRI tong nasareangi informasi mengenai pemulsaran siagang penguburan maya anak bayinena a'bura'nekang tau Turki siagang cucuna. Staf KBRI anne bertindak tettere' wattuna anne mayat rigappa nampa dierangi mae ri balla' garring, ritangkasa siagang disareangi kain kafan. Bidayati sawekki nacini' rupanna anakna olangna nitarawangi. Mingka naakui tena kulle nacini' rupanna cucuna anjari korban gempa.


Naiakia, ri wattu tenanapa narapiki allo passijanjianna siagang Mattola ri pokok kayu lompoa anjo, naerarnmi purinannaI Makkuraga na napantama anjoreng ri kayua na napauang angkana, apaapa sallang kupakkutaknangang, bali manuruk anu lekbaka kuajariangko riolo." Nibodoi caritaya, ri wattu narapiknamo wattu napassamaturukia, allo le’baka napattantu, niakmi I Makkuraga siagang I Mattola mange anjoreng ri pokok kayua na nakamo I Makkuraga, a’biring-biringko mae Mattola ri pokok kayua. Apaji nakkutaknarnmo I Makkuraga angkana, pokok kayu, inai sitojeng-tojenna pata anne tanaya? nakanamo pokok kayua, Inakke kuassenga iami antu I Makkuraga. Karnmami anjo sakra nalanngereka I Mattola battu lalang ri pokok kayua nakanamo pole i makkuraga, Antekamma pallanngereknu sarikbattang, annassaji le’baki para ammotere’mi mange ri balla’na.


Tekstur na antu kenyal kenyal ki nampa aneh ni sakring, mingka rasa na sannak nyamang na menurut ku nakke. Mingka issengi sekre keluarga ku nakke sangingna anggap ki anne menua pak jikjik ki nicinik siagang paka mallak mallak, bahkan ammak ku nakke mallak ki cinik ka punna ku kokkok ki anjo bagian na otak saping nga anne. Serius ka nahh rasa na singkamma ji gulai aa biasa na, mingka beda na anne ammake otak sapi. Nakke sebenar na penasaranga anjo pengguna na Quora battua ri Sumatera khusus na daerah Padang atokah sekitar na, memang ka katte atau tau asli rinjo biasa ji konsumsi anne menua?.


Terjadi karicuang antara tukang ojek online (Ojol) siagang karyawan cabang “Mie Gacoan” ri kawasan kotabaru, Yogyakarta, Kajadian anne terjadi ri allo Sabtu (13/11/2021). Karicuang anjo pakaramula, wattunna para tukang ojek online angguppa antrian lakbu untuk pesanan ri mie gacoan cabang Kotabaru anne. Siagang memang ni isseng kana anjo outletna Mie Gacoang sanging takbalak pelangganna, sanggengna kajariang antrian lakbu bajik antrian langsung iareka online. Ri wattunna mi niak antrian lakbu anjo, niak ojek online antrianna ni sela battu ri karyawan Mie Gacoan untuk ampariolo antrian langsung ri warung. Na issengi kamma anjo pihak ojek online merasa sallomi attayang, paraia anjari nassu siagang tena na taroma perlakuanna karyawan Mie Gacoan. Karicuan niaka terjadi antara tukang ojek siagang karyawan ri cabang Mie Gacoan anjari perhatian tau takbalak, kajadian anjo viral siagang antamak lalang trending twitter ri allo Ahad.